Jom Food Hunting Ke 13 Kedai Makan Famous Di Kelantan Ini, Sedap-Sedap ‘Belako’!

Tercari-cari kedai sedap di Kelantan?
Kelantan merupakan sebuah negeri yang terkenal dengan makanan yang sedap dan kini telah digemari oleh kebanyakan orang di seluruh negara. Namun keasliannya hanya boleh didapati di Kelantan, tidak ada di negeri lain.
Mungkin kita sudah biasa mendengar nasi kerabu, kuih tahi itik, akok, cek mek dan sebagainya, bukan? Semua ini berasal dari Kelantan. Boleh dikatakan semua makanan di Kelantan kebanyakkannya sedap-sedap belaka!
Oleh itu, di sini kami senaraikan 35 tempat makan best di Kelantan untuk rujukan anda. Jangan lupa terjah kalau anda bakal bercuti ke negeri ‘serambi Mekah’ ini.
Baca juga: 10 Tempat Makan Viral & Paling ‘TOP’ Di Kelantan
35 KEDAI SEDAP DI KELANTAN
1) Suwarin Jinda Cafe

Sebelum ini, restoran ini lebih dikenali dengan Kafe Hospital Pantai. Kedai yang terletak di Kota Bharu ini terkenal dengan makanan Thai yang sedap.
Antara makanan yang pasti membuatkan anda jatuh cinta semestinya Daging Harimau Menangis, Set Siakap Bakar, Shellout Thai Suwarin dan Perut Bulat Bakar yang menjadi menu terlaris di kedai ini. Ada juga set muk bang, set miang, set suwarin, aneka kerabu dan banyak lagi menu yang perlu anda cuba jika ke Kelantan.

Alamat: Lot 553, Jalan Kuala Besar, Kg Buluh, 15300 Kota Bharu Kelantan.
Waktu operasi: Rabu-Isnin (3.30 pm-11.30 pm)

2) Warung Acu Tera

Kedai ini cukup terkenal dengan aneka celup tepung yang sedap, rangup dan segar, ramai yang sanggup beratur lama untuk merasai keenakannya terutama sewaktu cuti umum, cuti sekolah dan hujung minggu.
Satu keunikan makan aneka celup tepung di sini adalah lokasinya sangat cantik. Hal ini kerana kedai ini terletak di tepi pantai. Sambil makan, dapatlah pengunjung menikmati suasana yang sangat cantik dan mendamaikan.

Alamat: Jalan Pantai Sabak, 16100 Kota Bharu, Kelantan
Waktu operasi: Khamis-Selasa (3.00 pm-10.00 pm)

3) Restoran Cikgu Nasi Ulam Kampung Kraftangan

Restoran Cikgu Nasi Ulam terkenal dengan masakan melayunya. Untuk para wanita, tempat ini pasti menjadi tarikan kerana tersedianya juadah ulam pelbagai jenis.
Restoran Cikgu Nasi Ulam ini berkonsepkan layan diri. Jadi kenalah ambil makanan anda sendiri. Kami pasti anda akan berpuas hati dengan menu pelbagai jenis yang disediakan dengan harga yang sangat berbaloi.

Alamat: Kampung Kraftangan, Jalan Hilir Kota (15300), Kota Bharu
Waktu operasi: Isnin-Ahad (10.00 am-10.00 pm)

4) Kedai sedap di Kelantan – Kopitiam Kita

Roti Titab merupakan menu ‘signature’ kafe Kopitiam dan perlu dicuba. Selain itu, daripada Nasi Kak Wok, Nasi Air Dingin sehinggalah kepada Nasi Tumpang Kubang Pasu, semuanya boleh didapati di kafe ini.
Malahan lebih membanggakan adalah kunjungan daripada selebriti dan juga pemimpin-pemimpin politik yang sering menjamu selera di kafe ini.

Alamat: 4357-A, Taman Desa Jaya,  Jalan Pengkalan Chepa, 15400 Kota Bharu
Waktu operasi: Isnin-Ahad (6.00 am-2.00 pm)

5) Sabye Sabye Cafe

Sabye Sabye Café yang menyajikan masakan panas, masakan Thai, makanan barat, makanan Korea, dessert dan makanan viral! Sesuailah buat mereka yang ingin datang dalam kelompok yang ramai tetapi mempunyai citarasa berlainan.
Antara menu yang perlu anda cuba adalah daging harimau menangis, sotong pecah perut, mantou dan buttermilk dan lain-lain. Tengok menu pasti rambang mata untuk memilih.

Alamat: PT 647/3 (Bawah), Kampung Paloh, 16040 Wakaf Bharu, Kelantan
Waktu operasi: Khamis-Selasa (3.00 pm-12.00 am)

6) Kedai sedap di Kelantan – Rumah Singgora

Ini tempat yang perlu anda kunjungi dan rasai masakan yang padu. Berada dikelilingi tumbuhan menghijau ala-ala di perkampungan, menambahkan lagi kesedapan makanan tersebut.
Bukan sekadar menawarkan makanan yang mempu mengimbau nostalgia, malah di sini pengunjung dapat belajar tentang adat dan budaya setempat.
Nak sebut kesemua menu memang tak terkira. Ada ikan bakar, udang masak petai, siput sedut, ulam-ulaman, buah-buahan dan lain-lain. Malah kuih tradisional juga ada buat pengunjung.

Alamat: Singgora, Lot 860 Kg Air Deras, Jalan Tengku Maasum Mukim Padang Enggang Pasir Hor, Kota Bharu, Kelantan
Waktu operasi: Khamis-Selasa (11.30 am-5.00 pm)

7) Warung Pak Mat Pulau Pisang

Sebut sahaja teh tarik madu, Warung Pak Mat Pulau Pisang inilah yang paling terkenal dengan menu itu.  Boleh dikatakanteh tarik madu di sini boleh bikin sesiapa sahaja terliur melihat buih air teh tarik  ini berjurai keluar.
Selain itu, menu lain yang dicadangkan adalah sup ikan. Warung Pak Mat Pulau Pisang ni tidak perlukan menu yang bermuka-muka surat.

Alamat: Medan Ikan Bakar Kuala Besar 15350 Kota Bharu, Kelantan
Waktu operasi: Rabu-Isnin (7.30 am-4.30 pm)

8) KB Patin Haus

Tak perlu bersusah payah ke Kuantan semata-mata ingin merasai gulai tempoyak ikan patin kerana di Kota Bharu sudah ada kedai yang pasti memenuhi citarasa anda.
Datang je ke sini kerana terdapat banyak lauk-pauk dan gulai yang pasti membuat anda menjilat jari. Makan Sotong Pecoh Perut, Gulai Patin Tempoyak bersama nasi panas dan cicah pula ulam dengan budu, pasti terangkat!

Alamat: Berhadapan AEON Mall, Kota Bharu, Kelantan
Waktu operasi: Sabtu-Khamis (11.00 am-5.30 pm)

9) SIAM – Restoran Ikan Bakar & Thai Street Food

Hidangan Thai di sini dikatakan enak dan persis street food di Bangkok. Antara yang boleh dicuba ialah Daging Bakar Thai, Pulut Sua Rong Hai dan Phad Kra Pao.

Alamat: 78 No, Seksyen 26 Lot, 4830, Jalan Bayam, 15200 Kota Bharu, Kelantan
Waktu Operasi: Isnin – Khamis, 3 – 10.30 pm manakala Jumaat – Ahad 3 – 11.30 pm

10) Kedai sedap di Kelantan – Yati Ayam Percik

Selain nasi kerabu, Kelantan turut terkenal dengan makanan percik yang amat popular. Tambahan pula dimakan dengan nasi kerabu. Tidak hairanlah jika Restoran Yati Ayam Percik ini amat popular dan mendapat perhatian ramai.
Keistimewaan restoran ini adalah ayam, daging serta ikannya dipanggang di atas arang kayu yang menghasilkan aroma serta rasa yang berbeza. Pastinya rasa yang unik ini turut disumbang oleh adunan rempah ratus yang unik serta rahsia.
Begitu juga sos perciknya yang dikatakan lemak berkrim dan digemari oleh penduduk setempat mahupun pengunjung dari luar.

Alamat: 847 Jalan Long Yunus (Jalan Pekeliling), Kota Bharu

11) Nasi Kerabu Azma, Pasir Pekan

Kelantan dan nasi kerabu tidak akan boleh dipisahkan sampai bila-bila. Malah anak-anak Kelantan akan terus mencari nasi kerabu walau ke mana pun mereka merantau. Jadi tidak hairanlah jika nasi kerabu boleh didapati di mana-mana saja di Malaysia.
Tidak sah kalau ke Kelantan tidak makan nasi kerabu. Jadi di sini kami kongsikan restoran yang menghidangkan nasi kerabu yang enak dan boleh anda cuba jika berada di sini.

Alamat: Kampung Baharu, 16210 Tumpat, Kelantan
Waktu operasi: Sabtu-Khamis (3.00 pm-8.00 pm)

12) Satay Razak Wakaf Bharu

Alamat: Jalan Kota Bharu-Pengkalan Kubor 16200 Tumpat
Waktu operasi: Sabtu-Khamis (4.00 pm-9.00 pm)

13) Kedai sedap di Kelantan – Restoran Pohon Nako

Restoran ini pernah dianugerahkan Anugerah Kedai Harga Patut (AKHP) pada tahun 2016 kerana mereka menawarkan harga yang amat berpatutan untuk makanan mereka. Jadi buat sesiapa yang ingin jimat, singgah saja di restoran ini!
Harga yang murah tidak bermaksud kualiti dan kuantiti makanannya terjejas ya! Saiz hidangan untuk setiap makanan memang besar. Antara menu yang sering dipesan ialah nasi kuah kari berlaukkan ayam kampung atau ikan keli.

Alamat: No. Lot 1057, Tingkat Bawah, Jalan Che Su, 15050, Kota Bharu, Kelantan, 15000
Waktu operasi: Sabtu-Khamis (11.15 am-4.30 pm)

Nantikan update selanjutnya dari kami mengenai senarai kedai makan best di Kelantan.
Kredit: Saji


Lebih 3.1K Shares, Ibu Ini Kongsikan 15 Idea Menu Makanan Bayi 6 Bulan Ke Atas

Bila anak dah masuk usia 6 bulan, para ibu mesti dah mula ‘explore’ menu makanan bayi apa yang sesuai supaya mereka dapat khasiat yang betul.
Paling penting, pastikan bahan-bahan untuk makanan si manja bebas dari perasa tiruan, garam serta gula.
Baca juga: Wanita Ini Kongsi ‘Hacks’ Simpan Santan Segar Untuk Makanan Bayi, Kreatif Sangat!
Untuk korang yang masih mencari-cari idea untuk menu bayi, boleh tengok idea dari perkongsian Siti Fatimah Emma di Facebook dan mendapat 3.1 shares.
Beliau telah berkongsi ‘food journey’ anaknya yang ketika meniti usia 6 bulan dan menu-menunya juga nampak menarik dan berkhasiat untuk si comel.

IDEA MENU MAKANAN BAYI
1. Tiga Kuib Beras Frozen + 1 Sudu Olive Oil

2. Tiga Kiub Beras Frozen + Sayur Park Choy + Olive Oil

3. Tiga Kiub Beras Frozen + Carrot + Olive Oil

4. Tiga Kiub Beras Frozen + Brokoli + Olive Oil

5. Tiga Kiub Beras Frozen + Labu + Olive Oil

6. Tiga Kiub Beras Frozen + Dua Kiub Ayam Frozen + Olive Oil

7. Tiga Kiub Beras Frozen + Dua Kiub Ayam Frozen + Sawi + Olive Oil

8. Tiga Kiub Beras Frozen + Dua Kiub Ayam Frozen + Carrot + Olive Oil

9. Oats + Kiwi (Breakfast atau Snack)

10. Oats + Mangga (Breakfast atau Snack)

11. Oats + Epal (Breakfast atau Snack)

12. Oats + Pear (Breakfast atau Snack)

13. Oats + Buah Lai (Breakfast atau Snack)

14. Oats+ Buah Naga (Breakfast atau Snack)

15. Oats + Betik (Breakfast atau Snack)

Selamat mencuba!


Lebih 15,0000 Premis Dah Lancar Menu Rahmah, Ini 15 Info Yang Korang Patut Tahu

Kementerian Perdagangan Dalam Negeri Dan Kos Sara Hidup (KPDNKSH) baru-baru ini telah perkenalkan Menu Rahmah pada 31 Januari lalu iaitu menawarkan makanan tengah hari dan malam serendah harga RM5 dan lebih 15,000 premis menyahut kempen ini.
Baca juga: 36 Barang Dapur ‘Wajib’ Ada Untuk Stok Sebulan, Boleh Berjimat Guna Cara Ini
Berikutan zaman sekarang ini harga barang mentah makin meninggi, ramai premis makanan menyahut kempen ini untuk menyediakan makanan kepada golongan B40.

Bagi yang kurang pasti apa itu Menu Rahmah, ini 15 info yang korang boleh baca;
1. Menu Rahmah adalah satu sajian makan tengah hari atau malam yang merangkumi nasi, satu pilihan protein (ayam/daging/ikan) dan sayuran yang ditawarkan dengan harga serendah RM5 sepinggan.
2. KPDNKSH mengharapkan dengan tawaran harga menu yang berpatutan dan mampu beli untuk bantu golongan sasar yang terkesan dengan kenaikan kos sara hidup kini.
3. Menu Rahmah merupakan kerjasama sinergi antara kerajaan bersama pemain industri makanan dan minuman yang akan diperluaskan di seluruh Malaysia.
4. Datuk Seri Salahuddin Ayub, Menteri Perdagangan Dalam Negeri dan Kos Sara Hidup telah merasmikan Menu Rahmah di Pasar Raya MYDIN Subang Jaya, Selangor.
5. Menu Rahmah stau inisiatif baru untuk kurangkan kos sara hidup rakyat. Ia melibatkan urus industri bersama wakil-wakil persatuan restoran seperti Persatuan Pengusaha Rsetoran Muslim Malaysia (PRESMA), Persatuan Pengusaha Restoran India Malaysia (PRIMAS), Persatuan Pengusaha Tomyam Malaysia, Malaysia Singapore Coffe Shop Proprietors General Association (MCSPGA), Bumiputera Retailers Organization (BRO), Malaysia Retail Chain Association (MRCA), dan Malaysia Retailers Association (MRA).
6. Kempen ini melibatkan 15,000 premis makanan di seluruh Malaysia.
7. Salahuddin berkata daripada pemerhatian terdapat peniaga yang prihatin dengan mempelbagaikan menu lain seperti mi goreng, kuetiau goreng, rojak, Roti John, dan Shawarma.
8. Bagi memudahkan rakyat, KPDNKSH akan meletakkan pelekat atau simbol Menu Rahmah di premis makanan yang terlibat.
9. Salahuddin membuat kenyataan kempen ini akan sentiasa dijalankan selagi premis memberi kerjasama untuk berikan perkhidmatan.
10. Sekiranya pengusaha premis tak dapat mengekalkan harga menu, boleh beritahu KPDN supaya perbincangan boleh dibuat dari masa ke masa. Menurut Salahuddin, mereka boleh laksanakan harga menu RM5 itu.
11. Salahuddin juga tidak fikir ada golongan (selain miskin tegar dan golongan memerlukan) yang akan mengambil kesempatan terhadap perlaksaan Menu Rahmah ini kerana mereka mempunyai pilihan makanan lain.
12. “Tetapi jika golongan selain B40 yang juga ingin berjimat kerana poket kosong di tengah bulan, mereka juga boleh memilih menu rahmah kerana mereka juga ada selera untuk mengambil menu ini,” katanya.
13. Selain Menu Rahmah, Bakul Rahmah, Pakej Harga Barang Rahmah dan Kafe Rahmah akan KPDNKSH cuba selesaikan selewat-lewatnya Mac ini.
14. Bakul Rahmah disasarkan untuk beri kepada golongan keluarga miskin tegar dan memerlukan setiap bulan manakala Pakej Harga Barang Rahmah bakal meliputi 12 barang keperluan asas yang boleh dibeli pada harga yang ditetapkan.
15. Inisiatif Kafe Rahmah pula akan dibuat di universiti tempatan bermula di Kuala Lumpur merangkumi sarapan dan  makan tengah hari sementara makan malam akan ditawarkan dengan diskaun sehingga 50%.
Sumber: KPDNKSH, Bernama


Bukan Sekadar Mitos, Ini 21 Petua Dapur Orang Dulu-Dulu Yang Dijamin Berkesan!

Nenek moyang kita kalau masuk dapur untuk memasak memang banyak pantang larang dan ada saja petua masakan yang mereka gunakan,
Tiidak dinafikan, sehingga sekarang masih ramai yang menggunakan petua-petua tersebut kerana ia sangat membantu sepanjang proses memasak di dapur.
Jom baca senarai petua orang lama yang MyResipi kongsikan di bawah. Mungkin ada petua yang boleh menyelesaikan masalah anda.
Baca juga: Elak Minyak Merecik Semasa Menggoreng, Mak-Mak Selalu Guna PETUA Ini
21 PETUA MASAKAN ORANG DULU-DULU
1. Santan Pecah Minyak

Suka guna santan dalam masakan? Anda pasti pernah mengalami pengalaman di mana santan menjadi pecah minyak dan berketul. Ia menyebabkan masakan anda kelihatan tidak menarik.
Untuk mengelakkannya berlaku, anda boleh cuba meletakkan senduk kayu di dalam periuk dengan menggunakan api perlahan. Cara ini dikatakan berkesan untuk mengelakkan daripada santan pecah minyak.
2. Tips Cekodok Lebih Rangup
Semasa sedang membancuh cekodok, letakkan segenggam nasi yang sudah dimasak ke dalam bancuhan tepung.
Ianya dapat melembutkan cekodok dan mengelakkan cekodok anda menjadi liat.
3.Cara Kekalkan Warna Hijau Sayur
Masukkan sedikit gula apabila sedang memasak sayur hijau seperti sawi, bayam dan lain-lain untuk mengekalkan warna hijau sayur.
4. Hilangkan Bau Hangit Nasi
Untuk menghilang bau hangit nasi, letakkan dua tangkai lada kering ke dalam periuk dan panaskan sekejap selama dua minit.
5. Petua Hilangkan Hanyir Ikan Dan Makanan Laut

Peram ikan yang telah dipotong dengan tepung gandum lebih 10 minit sebelum dimasak. Biar seluruh badan ikan tadi dibaluti tepung gandum.
6. Tips Acar Timun Rangup
Rebus hirisan timun dalam air garam selama hampir setengah jam sebelum dicampur dengan bahan lain seperti lobak, bawang dan campura air gula dan cuka secukup rasa.
7. Tauge Kekal Segar Selepas Beberapa Hari
Untuk memastikan tauge segar walaupun telah disimpan beberapa lama, masukkan tauge yang dibeli ke dalam air yang dicampur sedikit garam sebelum disimpan di dalam peti ais. Tauge akan segar dan tidak masam.
8. Petua Hilangkan Pahit Pada Sayur Peria

Potong sayur peria mengikut cita rasa anda kemudian cuci hingga bersih. Kemudian rendam sayur peria dengan sesudu besar garam selama 15 – 30 minit. Kemudian cuci sekali lagi dan bolehlah dimasak. Sayur peria itu akan hilang rasa pahitnya.
9. Cara Hilangkan Gatal Bila Makan Sayur Keladi
Potong keladi dan bersihkan. Panaskan air di dalam periuk sehingga mendidih dan masukkan beberapa keping asam gelugor. Kemudian masukkan keladi tersebut buat seketika dan toskan. Kemudian baru boleh dimasak.
10. Telur Tahan Lebih Lama
Bersihkan semua telur dan lapkan hingga kering. Kemudian simpan telur dalam bekas yang berisi beras pulut.
11. Cara Empukkan Daging
Cara melembutkan daging dalam masa yang singkat adalah dengan memasukkan sedikit cuka makan ke dalam periuk ketika merebus daging tadi. Daging akan menjadi empuk dalam masa yang singkat.
12. Peti Sejuk Berbau
Untuk menghilangkan bau yang kurang enak dari peti sejuk,  letakkan arang di dalam peti sejuk. Baunya pasti akan hilang dalam beberapa hari.
13. Cara Buat Coklat Ganache Lebih Berkilat

Ketika sedang ‘double boiler’ coklat untuk membuat coklat ganache, letakkan sesudu mentega untuk menjadikannya lebih berkilat sebelum disapukan ke atas kek.
14. Memekatkan sup/kuah
Kadang-kadang kita terletak banyak air sehingga sup menjadi cair. Bagi memekatkan sup, masukkan sedikit kentang rebus yang dilecek.
15. Cara Hilangkan Tanda Hitam Pada Periuk
Masukkan sedikit serbuk penaik (baking soda0 bersama sedikit air. Biarkan beberapa jam. Kemudian bersihkan sedikit periuk seperti biasa. Dengan cara ini, tanda hangus akan hilang dan periuk akan menjadi bersih kembali.
16. Hilangkan Bendi Lendir
Untuk menghilangkan lendir bendi, caranya tidak susah. Cuma masakkan bendi seperti biasa. Sebelum diangkat, masukkan sekeping asam keping ke dalam kuali dan biarkan seketika. Buang asam keping tersebut apabila sayur hendak diangkat. Lendir pada bendi akan hilang serta-merta.
17. Cara Hilangkan Bau Cili Semasa Memasak
Bau cili amat menusuk hidung jika dimasak, kadang-kadang ia boleh memedihkan hidung kita. Untuk menggelakkannya daripada berbau, masukkan sehelai atau dua helai daun kari di dalam masakan anda, bau yang memedihkan tadi akan hilang selepas beberapa saat anda memasukkan daun kari.

18. Masakan Melekat Pada Kuali

Kuali yang baru dibeli selalunya akan melekat bila kita menggoreng sesuatu. Walaupun selepas disental beberapa kali ianya tetap melekat. Oleh itu apabila anda hendak menggoreng, masukkan sekeping asam keping ke dalam kuali setelah minyak dipanaskan. Selain daripada itu, kuali baru hendaklah selalu digunakan untuk menumis atau menggoreng.
19. Minyak Masak Berbau Tengik
Minyak yang telah digoreng boleh disimpan di dalam botol. Untuk mewangikannya, letakkan serai. Kemudian, boleh digunakan semula untuk menggoreng.
20. Pisang Cepat Busuk
Ambil secupak berasa dan letakkan di dalam mangkuk yang besar, kemudian letakkan pisang (kambus pisang ke dalam beras tadi) letaklah selama mana yang anda suka sehingga pisang tadi hendak di gunakan, pisang tidak cepat busuk.
21. Petua Masakan Lebih Sedap
Petua orang tua-tua jika mahu masakan jadi lebih sedap, tuangkan air ke dalam lesung yang digunakan untuk menumbuk cili, kemudian masukkan air tersebut  ke dalam masakan kita, pasti masakan akan jadi lebih sedap.
Kredit: Rasa, Murai
Baca juga: 6 Petua Goreng Ayam Agar Masak Sempurna & Tak Berdarah


Promosi Istimewa 22.2.22, KFC Tawar 2 Set Zinger Chop Hanya RM22 Sahaja!

22 Februari 2022 adalah salah satu tarikh yang menarik pada tahun ini. Seperti biasa, jika ada tarikh cantik seperti ini, banyak promosi menarik yang muncul.
Salah satunya adalah promosi dari KFC Malaysia! Mereka menawarkan 2 set Zinger Chop dengan harga hanya RM22.
Tak perlu pening kepala nak fikir makan apa esok. Boleh ajak kawan sekali untuk kongsi, satu kepala RM11 je.
2 SET ZINGER CHOP RM22 SAHAJA

Semasa memesan di kaunter, jangan lupa tunjuk gambar di atas ya! Boleh juga pesan secara atas talian di aplikasi dan laman web KFC.

Jadi jangan lupa serbu KFC berdekatan anda esok!
Terma & Syarat:

Tarikh promosi: 22 Februari 2022
Masa: 10 pagi – 10 malam
Lokasi: Di semua cawangan KFC, KFC Self-Collect, kecuali Genting Highlands, Mall of Medini dan outlet Lapangan Terbang


23 Bufet Ramadhan Yang Best Di Selangor Dan KL 2022

Salam Ramadan Mubarak! Di dalam bulan ramadhan ini, pasti anda akan merancang dimanakah tempat untuk berbuka puasa di sekitar Selangor dan Kuala Lumpur kan? Masa berbuka amatlah sesuai untuk meluangkan masa bersama keluarga dan rakan anda sambil menjamu selera hidangan berbuka kegemaran anda. Selepas seharian penat berpuasa sudah pastilah anda mahu makan makanan yang sedap dan berbaloi dengan kualiti makanan yang best kan?

Haa, seorang pengguna Twitter @TweetRasmiSaya ada berkongsikan senarai bufet ramadhan beserta harganya sekali di sekitar Kuala Lumpur dan Selangor. Dan anda boleh la terjah untuk berbuka puasa di sana nanti!
RAMADHAN BUFFET 2022
1.E0 RM168
2. GRAND HYATT RM168
3. MAYA RM94
4. CONCORDE RM138
5. DOUBLETREE RM188
6. INTERCONTINENTAL RM209.90
7. IMPIANA RM178++
8. TRADERS RM98
9. HILTON KL SENTRAL RM124.80
10. SUNWAY PUTRA RM129+
11. LE MERIDIEN RM138NETT
12. MAJESTIC HOTEL RM148
13. ALOF RM128
14. MANDARIN ORIENTAL RM228 20%0FF CIMB
15. W HOTEL 190NETT
16. ST REGIS RM262.90NETT
17. FOUR SEASON 198+
18. PULLMAN RM128
19. DORSETT KL RM108
20. IBIS HOTEL KLCV RM69
21. MERCURE HOTEL SELAYANG RM80
22. PWTC RM128
23. CHASEMAN HOTEL RM77

Ada banyak kan destinasi bufet Ramadhan Kuala Lumpur Selangor untuk tahun ni? Harga pun sangatlah berpatutan dan kurang RM250.
Kepada anda yang bercadang untuk berbuka di lokasi di atas, anda dinasihatkan supaya membuat tempahan awal untuk mendapat harga promosi yang jauh lebih murah tau. Anda digalakkan membuat tempahan secara dalam talian kerana ada tempat yang memberikan harga yang lebih murah berbanding walk-in.
Jangan lupa kongsikan artikel ini kepada rakan-rakan anda. Selamat berpuasa dan selamat berbuka!
Sumber: @TweetRasmiSaya


Restoran Asam Pedas Antara 25 Lokasi Di Melaka Yang Perkenal Menu Rahmah

Kementerian Perdagangan Dalam Negeri dan Kos Sara Hidup (KPDN) negeri mengesahkan bahawa sebanyak 25 buah restoran dan gerai makan di Melaka telah bersetuju untuk menawarkan Menu Rahmah. Antara yang turut serta adalah Restoran Asam Pedas Selera Kampung di Banda Hilir.
Baca juga: Lebih 15,0000 Premis Dah Lancar Menu Rahmah, Ini 15 Info Yang Korang Patut Tahu
Pengarah KPDN Melaka, Norena Jaafar berkata, pihaknya sedang berurusan dengan persatuan-persatuan peniaga, susulan wujud kekeliruan mengenai mekanisme pelaksanaan Menu Rahmah mengikut kemampuan masing-masing.
“Setakat ini 25 peniaga makanan bersetuju, namun kita menyasarkan untuk satu-satu kawasan penempatan itu mempunyai sekurang-kurangnya sebuah kedai makanan menawarkan Menu Rahmah, kita dalam proses ke arah itu.
“Kita sedang berurusan dengan persatuan-persatuan peniaga, setakat ini ramai yang berminat namun keliru dengan pelaksanaan termasuk tanggapan menu ini perlu diadakan setiap hari, tetapi sebenarnya ia bergantung kepada kemampuan mereka,” katanya dalam sidang akhbar selepas melakukan tinjauan di Restoran Asam Pedas Selera Kampung.
Sumber gambar: Utusan
Sementara itu, pemilik Restoran Asam Pedas Selera Kampung, Saharudin Mohd. Nor, 56, mengakui berdepan cabaran untuk menyediakan hidangan sepinggan lengkap pada harga RM5.
Katanya, Menu Rahmah yang ditawarkan setakat ini melibatkan tiga jenis hidangan iaitu set asam pedas ikan, ayam dan daging tetel.
Jelasnya, ia hanya ditawarkan kepada 100 pelanggan pertama pada setiap Isnin dan Khamis.
“Saya anggap ini adalah kebajikan kepada masyarakat, walaupun murah namun kualiti hidangan adalah setanding menu biasa, cuma kita sesuaikan saiz hidangan sahaja dengan harga RM5 itu,” katanya.
Sumber: Utusan


3 Hidangan Pencuci Mulut Berasaskan Durian Yang Wajib Anda Cuba

Pencuci mulut durian sangat terkenal terutamanya bila musim durian telah tiba. Buat penggemar raja buah itu, pasti anda telah memborong dan kadang-kala sampai berlebih yang boleh menyebabkan anda membazir.
Banyak juga menu yang menggunakan durian, jadi apa kata anda cuba satu per satu bagi mengelakkan ia rosak begitu sahaja.
Resipi Pencuci Mulut Menggunakan Durian
Seri Muka Durian

Kalau nak buat seri muka pandan, hanya perlu tukar durian kepada pandan. Bahan yang lain sama seperti biasa.
Bahan A (bahagian bawah):

2 cawan pulut (rendam dulu selama 1 @ 2 jam)
1 cawan santan kara
1 cawan air
1 tsp garam

Bahan B (bahagian atas):

2 cawan santan kara
3/4 cawan gula
1 cawan tepung gandum
1 tbsp tepung jagung
1/2 cawan air + 1/4 air lagi
1 tsp garam
4 tsp perisa durian/durian
7/8 titis pewarna kuning
2 biji telur (gred B)

Cara memasak:

Sapu minyak pada talam.
Tuang semua bahan A dalam talam, kukus selama 20 minit.
Siap 20 minit tekan pulut bagi padat, cucuk sikit guna garpu.
Satukan bahan B, tapis terus tuang atas pulut yang kita dah padatkan tadi.
Kukus 40 minit. Rajin-rajin buka penutup pengukus untuk buang wap air.
10 – 15 minit yang last tu buka penutup terus kukus sampai habis masa.

Kalau nak buat pandan tukar pewarna, air tu blend 8 helai daun pandan. Kalau jadi gelembung, jangan risau, ambil sudu dan air bagi lawa balik.
Kredit: Nooridah Harun
Wajik Durian

Bahan-bahan:

500g pulut susu
500ml santan pekat
Sedikit santan cair
250g gula merah
150g gula melaka
200g gula putih
200g durian
1 sudu kecil garam
3 helai daun pandan
1 cawan air

Cara-cara:

 Kukus pulut dengan sedikit santan cair selama 25 minit. Pastikan santan sama paras dengan pulut.
Masak gula merah dan gula melaka dgn secawan air sampai gula larut. Tapiskan.
Masukkan santan pekat, larutan gula merah dan gula melaka, gula putih, garam, durian dan daun pandan. Masak sampai pekat berminyak.
Masukkan pulut susu dan kacau sampai pekat. Sedia dihidang. Tunggu sejuk kemudian boleh potong.

Kredit: Cik Puan Hasanah Nassan
Kuih Ketayap Durian

Bahan-bahan inti:

2/3 cawan air
2 keping nisan kerek/gula melaka
1/2 sudu kecil garam
1 helai daun pandan
5-6 ulas isi durian
2 1/2 cawan kelapa muda parut
2 sudu besar tepung gandum

Bahan-bahan kulit:

2 1/2 cawan air
2 cawan tepung gandum
1 biji telur
1 sudu kecil garam
2 sudu besar minyak masak/marjerin
1 sudu kecil pewarna kuning

Cara-cara:

Campur semua bahan inti. Inti basah-basah harum bau durian.
Belender bahan kulit sehingga sebati kemudian tapiskan.
Tuang 1 senduk adunan. Kalau dah merekah dekat tepi pan tu maknanya dah boleh angkat.
Sudukan inti & lipat.
Dapat la 10 biji. Kuantiti bergantung ketebalan size pan kita guna.

Kredit: Nurul Huda Sulaiman
Banyak menu yang boleh kita cuba ni, jangan terlepas peluang. Selamat mencuba!
Baca juga:
Harga Bukan Main Mahal, Lelaki Kecewa Durian ‘Black Thorn’ RM117 Tak Ada Isi
Wanita Ini Kongsi Resipi ‘Durian Crepe Gebu’, Pertama Kali Buat Pun Menjadi & Sedap!


3 Layer Green Tea Macam Dekat Cafe, Jom Buat Di Rumah, 15 Minit Dah Siap!

Pernah cuba rasa air 3 Layer Green Tea ini? Selalu yang kita jumpa 3 Layer Tea sahaja dan hanya ada di kedai-kedai mamak. Hah! Jom kita tengok apa bahan-bahannya.
Kalau nak tahu, green tea dan matcha merupakan hasil tumbuhan yang cukup popular bukan sahaja di Asia, malah di seluruh dunia. Cara hidangannya juga bervariasi – dari minuman ke kek, semuanya ada.
Penggemar green tea mesti suka variasi baru ini kerana ia mengabungkan green tea, susu cair, dan juga air gula merah. Teksturnya memang pekat, likat dan lemak berkrim gitu!
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya
Bila cuaca panas, memang terangkat bila pekena segelas, memang tak boleh nak tolak. Tak adalah bosan bila selalu sangat asyik buat bancuhan cara yang biasa je. Juadah air berbuka hari ini boleh cuba bancuhan style baru.
Jom ikuti resipi bancuhan dari perkongsian Cik Puan Nur Fakhira Mohd Rosli di laman Facebook. Memang unik, dan hasilnya juga sedap! Kita lihat cara-caranya di bawah.

RESIPI 3 LAYER GREEN TEA

Bahan-bahan:

Air gula melaka
Susu cair
Air panas
2 sudu serbuk teh hijau thai
Ais secukupnya
Air sejuk secukupnya

Cara-cara bancuhan air:
1. Rendam green tea bersama dengan air panas selama 20 hingga 30 minit.
2. Tapis dgn penapis teh kain.
3. Tambah sedikit air sejuk. Kacau.
4. Letak air gula melaka dalam gelas. Tambah ais. Letak susu cair.
5. Masukkan air green tea. Dah siap!

Nota: Teh hijau Thai ini dijual oleh ramai stokis seluruh Malaysia, boleh rujuk di Google untuk stokis terdekat.

Terima kasih kepada Cik Puan Nur Fakhira Mohd Rosli kerana sudi berkongsi resipi air bancuhan green tea yang sedap ini. Nak buat untuk berniaga pun tiada masalah. Tapi kena bereksperimen dulu menjadi ke tidak. Nanti rugi pula. Hiks!
 Semoga bermanfaat dan selamat mencuba!
Baca juga: Air Katira Versi Simple, Resipi Dapat Lebih Dari 1.8k Shares, Sedap Diminum Sejuk Tau!


3 Menu Berasaskan Ayam Ini Wajib Cuba Sepanjang Puasa, Mudah & Sedap!

Bulan Ramadan bakal tiba tidak lama lagi. Ibu-ibu pasti sudah mula memikirkan menu untuk dijadikan hidangan bersahur dan berbuka. Oleh itu, 3 menu berasaskan ayam ini boleh dijadikan panduan buat anda untuk dicuba nanti. Menu ini pasti menambat selera seisi keluarga. Dijamin berselera!
Baca juga: 4 Resipi Mudah Untuk Anak Yang Susah Makan Sahur, Ibu-Ibu Boleh Cuba!
3 MENU BERASASKAN AYAM
1) RESIPI AYAM PAPRIK

Bahan-bahan tumis:

1 labu bawang besar
4 ulas bawang putih
1 inci halia
Serai sebatang diketuk

Bahan lain:

3 sdm cili kisar
Isi ayam (potong kecil)
Air panas setengah mangkuk
Sayur pilihan
6 biji cili padi (diketuk)
Daun limau purut

Bahan sos:

2 sdm sos cili
2 sdm sos cili thai
1 sdm sos tiram
1 sdm sos ikan
1/2 sdm kicap manis

Cara-cara:

Panaskan minyak banyak sikit sebab nanti nak tumis cili kisar. Mula-mula tumiskan dulu bahan-bahan tumis.
Bila bahan tadi dah garing, masukkan cili kisar. Masak sampai garing dan pecah minyak.
Kemudian masukkan ayam yang sudah dipotong kecil. Masak sampai ayam masak.
Masukkan pula bahan sos dan air panas setengah mangkuk. Kacau rata.
Biarkan mendidih sekejap.
Masuk pulak segala jenis sayur. Kalau ada kacang boleh masuk ya. Kacang panjang boleh kacang buncis pun boleh. Masukkan sekali 6biji cili padi yang diketuk.
Akhir sekali masukkan daun limau purut (buang tulang tengah daun).
Agak-agak bila sayur dah lembut boleh tutup api. Selamat mencuba!

Kredit: Khas Fena
2) RESIPI AYAM HALIA

Bahan-bahan:

Isi ayam
Sos tiram
Serbuk lada hitam
Tepung jagung
Cili kering
Bawang merah
Bawang putih
Halia
Daun bawang

Cara-cara:

Panaskan minyak. Tumis bawang putih sehingga garing. Kemudian masukkan cili, bawang dan halia, tumis sehingga sedikit layu.
Masukkan ayam dan kacau rata.
Masukkan air dan serbuk lada hitam.
Masukkan pula sos tiram.
Letakkan air dan biarkan sehingga mendidih. Perasakan dengan garam secukupnya. Bila semua dah secukup rasa, masukkan bancuhan air tepung jagung mengikut kepekatan yang diingini.
Akhir sekali masukkan daun bawang yang sudah dihiris. Siap untuk dihidang. Selamat mencuba!

Kredit: Fdlah Ila
3) RESIPI AYAM TIRAM THAILAND

Bahan-bahan perapan ayam:

10 ketul ayam
3 sudu besar sos tiram
2 sudu besar kicap manis
Garam/secukup rasa
1 sudu besar minyak masak

Cara-cara penyediaan perapan ayam:

Satukan semua bahan dan lumur sebati pada ayam.
Bakar dalam air fryer atau oven pada suhu 180-200°C selama 20 minit.

Bahan sos:

5 ulas bawang putih
4 biji cili padi merah
1 sudu besar sos tiram
3 sudu kecil kicap cair
2 sudu besar gula
1 biji perahan limau nipis/lemon
Daun ketumbar yang dipotong halus

Cara-cara penyediaan sos:

Satukan bawang putih dan cili padi merah. Tumbuk sampai lumut menggunakan lesung.
Masukkan bahan lain dan gaul semua bahan sampai sebati.
Akhir sekali curahkan ke atas ayam yang sudah masak.
Selamat mencuba!

Kredit: Raja Siti Afiqah Azmi


3 Resipi Air Untuk Berbuka Puasa Yang Sangat ‘Refreshing’, Lega Tekak!

Jom cuba 3 resepi air berbuka puasa yang refreshing ini, sejuk tekak dibuatnya. Maklumlah cuaca di Malaysia bukan main panas lagi.
Bila tiba waktu berbuka, tak lain tak bukan memang air yang dicari dulu. Nikmat dia lain macam bila dapat minum selepas seharian menahan dahaga.
Bukan hanya pada bulan puasa, anda boleh buat minuman ini bila-bila saja tak kira masa. Sesuai diminum seisi keluarga.
Baca juga: Resipi Mangga Smoothie Guna 3 Bahan, Buat Sendiri Boleh Minum Satu Keluarga!
3 RESEPI AIR BERBUKA PUASA YANG REFRESHING
1. Barley Lime

Bahan-bahan:

Barli
Jus limau nipis
Air gula
Ais
Air

Cara-cara:
1. Rebus barli sehingga lembut. Kemudian satukan barli dengan air, jus limau nipis, air gula dan ais. Kacau rata.
2. Resepi air berbuka puasa – Orange Sprite Mint

Bahan-bahan:

Jus orange
Sprite
Ais
Mint

Cara-cara:
1. Satukan jus oren pilihan anda bersama sprite, ais dan mint.
Baca juga: Jom Buat Air Vanilla Blue Yang Padu, Rasa Sama Macam Air Balang Di Bazar!
3. Sparkling Yakult Lemon Juice

Bahan-bahan:

Jus lemon
Yakult
Ais
Soda/air sparkling

Cara-cara:
1. Campurkan jus lemon, yakult, ais, soda atau air sparkling. Tak perlu letak gula sebab yakult sudah manis.
2. Jika tak cukup manis, boleh tambahkan gula supaya lebih manis.
Kredit resipi dan gambar: chedacheyu


3 Tips Pilih Ketam Isi Penuh & Banyak Telur, Baru Puas Hati Makan

Ketam merupakan salah satu makanan laut yang menjadi kegemaran ramai. Pelbagai masakan enak boleh dibuat menggunakan ketam. Tapi paling spoil mood bila isi ketam sedikit, beli punyalah mahal. Memang tak puas makan la jawabnya. Nak tahu tips pilih ketam?
Ada tips untuk pilih ketam sebelum membeli yang ramai tak tahu. Barulah puas bila makan bila isi penuh. Seorang pengguna Facebook, Siti Aminah ada berkongsikan tips untuk memilih ketam yang mempunyai isi penuh dan banyak telur. Ikuti perkongsiannya di bawah.
3 Tips Pilih Ketam Isi Penuh & Banyak Telur
1. Semasa memilih ketam, pastikan ketam yang kita pilih tu berat, kecik takpe yang penting berat.

2. Kalau nak isi padu dan banyak telur, pilih ketam betina. Ketam betina bentuk 3 seginya besar, ketam jantan 3 seginya kecil.

3. Lihat pada tempat bertanda, pastikan tempat itu berwarna kuning ke arah warna oren.

Nampak tak telur ketam tu, memang tak mengecewakan.

Setelah dicuci dan dibersihkan, ini hasilnya. Isi padu dan telur memang banyak.

Ini hasilnya, keempat-empat ketam saya pilih memang padu isinya. Kalau rasa tips saya berguna, boleh la cuba nanti.

Kredit: Siti Amina Yousoff
Baca juga: Susah Nak Siang Ketam? Jom Cuba Cara Siang Ketam Ni, Mudah Je!


36 Barang Dapur ‘Wajib’ Ada Untuk Stok Sebulan, Boleh Berjimat Guna Cara Ini

Ramai yang sedia maklum yang masyarakat memerlukan stok makanan dan simpanan barang dapur untuk teruskan kehidupan.
Sama ada hidup bujang mahupun berkeluarga, memasak di rumah memang lebih jimat berbanding beli makanan di luar. Lagi-lagi kos sara yang hidup yang semakin meninggi hari ini.
Jadi, bagi mengelakkan pembaziran pada kos makanan, artikel ini akan membantu korang yang ingin berjimat supaya kewangan lebih efisien dan tidak boros.
Baca juga: Pertama Kali Nak Beli Barang Dapur ‘Online’? Ikut Cara Ni Kalau Nak Lagi Jimat
Nak pula zaman digital, pembelian barang-barang dapur pula lebih mudah didapati dengan dua cara iaitu, pergi sendiri secara fizikal ke pasaraya ataupun membeli di dalam talian.
Senaraikan barang dapur kepada 2 bahagian:
1. Barang dapur kering – merujuk kepada bahan yang boleh disimpan lama.

Dapur gas
Minyak masak
Tin Sardin
Rempah kari
Garam
Gula
Tepung
Ajinamoto
Bawang
Lada hitam
Susu pekat manis
Sup bunjut
Mi segera
Telur
Biskut
Serbuk coklat
Sos cili
Sos tomato
Kicap
Sos tiram
Kulit kayu manis
Buah pelaga
Bihun
Beras
Cili kering
Serbuk teh
Serbuk kopi
Bunga cengkih

2. Barang dapur basah – merujuk kepada bahan yang tak boleh disimpan lama, cepat rosak, atau perlu disimpan di dalam peti sejuk/ais.

Ayam
Ikan
Daging
Sotong
Nugget
Sayur-sayuran
Buah-buahan
Udang

Ini contoh 36 senarai barang-barang dapur yang perlu ditambah setiap bulan. Tapi, bergantung dengan bilangan isi rumah korang. Kalau awal bulan barang masih lagi banyak, maka boleh tangguh dulu untuk topup barang-barang ini.
Korang juga boleh menyimpan senarai barang dapur ini di dalam bentuk Excel beserta harga setiap satu barang untuk tahu kos bulanan harga barang dapur.
Semoga tip-tip ini membantu korang untuk uruskan barang-barang dapur dengan lebih tersusun dan sistematik dan selamat mencuba!


Makan Malam Bertukar Tragedi, 4 Beranak Cedera Dapur Gas Steamboat Meletup!

Makan malam empat beranak termasuk dua kanak-kanak bertukar tragedi apabila dapur gas mudah alih untuk memasak steamboat meletup dalam kejadian di sebuah restoran di Alam Mesra pada malam Ahad lepas.
Artikel berkaitan: Netizen Tergamam Tengok Tempat Memasak Meletup Masa Tengah Berkelah
4 Beranak Cedera Dapur Gas Steamboat Meletup!
Dalam kejadian kira-kira jam 9 malam itu, Roberto Antoni, 28 dan isterinya, Wujon Maria Mae serta dua anak mereka cedera akibat terkena air panas dan letupan berkenaan.
Ketua Balai Balai Bomba dan Penyelamat (BBP) Lintas, Agustavia Joe Guasi berkata, pihaknya menerima panggilan berhubung kejadian itu pada jam 9.06 malam.
Menurutnya, seramai 13 anggota dikejarkan ke lokasi yang terletak kira-kira 11 kilometer dari BBP Lintas.
“Terdapat empat mangsa dilaporkan melecur terkena air panas dan ada juga yang terkena api.

Mangsa Dikejar Ke Hospital & Diberi Rawatan Awal
“Dua mangsa kanak-kanak dihantar ke hospital oleh orang awam sebelum pasukan bomba tiba di lokasi kejadian manakala dua lagi diberikan rawatan awal oleh pasukan perubatan sebelum dihantar ke hospital menggunakan ambulans,” katanya ketika dihubungi Sinar Harian pada Isnin.
Beliau berkata, pasukan bomba seterusnya membuat pemeriksaan lanjut bagi mengelak sebarang bahaya lain di lokasi kejadian.
“Operasi terkawal pada jam 9.35 malam dan ditamatkan selepas semuanya berada dalam keadaan selamat,” katanya.
Sumber: Sinar Harian


4 Cara Elakkan Santan Dari Cepat Rosak, Barulah Makanan Bersantan Tahan Lebih Lama!

 PENULIS
myResipi

 KATEGORI
Artikel

 POSTED ON
2020-09-08 06:41:17

Seperti yang kita sedia maklum, makanan yang berasaskan santan ini mudah basi jika ia dibiarkan lama di atas meja makan. Sebaiknya adalah dengan menghabiskan makanan tersebut atau menyimpan lebihan makanan di dalam peti sejuk. Namun, masalah santan mudah basi ini sebenarnya disebabkan oleh kualiti santan yang digunakan kurang baik, tidak segar dan diproses dengan cara tidak bersih. Jadi, ini ada beberapa tips mudah dikongsikan oleh Rasa yang mampu mengekalkan kesegaran santan dan tidak cepat basi.

Kredit: Izliyah Kitchen

TIPS ELAK SANTAN CEPAT BASI

PEMILIHAN KELAPA

Kredit: Rasa
 Bagi memastikan masakan bersantan lambat basi, sebaiknya pilihlah kelapa tua yang baru dikupas dari sabut. betul-betul tua dan isinya putih. Pastikan juga kelapa tersebut tidak berbau masam atau busuk. Sekiranya anda membeli kelapa di kedai, anda boleh meminta penjual untuk membelah kelapa baru bagi memastikan anda tidak terbeli kelapa yang kurang elok.

GUNAKAN JENIS KELAPA YANG SESUAI

Kredit: Klikdokter
 Di samping itu, jenis-jenis kelapa juga memainkan peranan yang penting dalam mengelakkan sesuatu masakan untuk cepat basi. Seperti contoh, kelapa tua sesuai digunakan untuk masakan seperti rendang, kari dan gulai. Ini kerana kelapa tua mampu mengeluarkan santan yang bagus untuk masakan serta mempunyai kandungan minyak yang banyak. Manakala, kelapa muda pula sesuai digunakan untuk membuat inti makanan kerana rasanya lebih sedap serta lembut.

TEKNIK MEMERAH SANTAN

Kredit: Keluarga
 Selain itu, teknik memerah yang salah juga menjadi salah satu punca santan cepat basi. Teknik perah santan ini sebenarnya memainkan peranan penting bagi memastikan kesegaran santal kekal lama. Sekiranya anda menggunakan cara tradisional, cara yang betul adalah dengan memarut kelapa mengikut arah melintang. Namun jika anda membeli kelapa yang sudah siap diparut, pastikan ia diperah menggunakan air masak atau air bersih bagi memastikan santan tahan lebih lama.

PENYIMPANAN SANTAN
 Sekiranya anda membeli santan segar dari kedai, sebaiknya santan tersebut perlu segera disimpan di dalam peti sejuk sebelum digunakan. Jika anda belum lagi ingin menggunakan santan untuk beberapa hari, simpankan santan tersebut di dlam peti ais beku supaya ia kekak segar. Dengan cara ini, ia dapat disimpan lama sehingga tiga bulan lamanya di dalam peti asi beku yang bertutup rapat.

Kredit: MakanLena

Konklusinya, santan ini sifatnya memang agak sensitif dan cara penyimpanannya perlulah lebih teliti. Kini, anda tidak perlu risau lagi memikirkan makanan bersantan cepat basi kerana sudah ada solusinya. Masakan anda selepas ini juga pasti terasa lebih sedap dan menyelerakan, Semoga bermanfaat!


4 Idea Resipi Air Berbuka, Menu Macam Di Kafe Hipster Tapi Guna Bahan Mudah

Sekali sekala hidangkan air berbuka puasa yang special untuk suami tidak ada salahnya kan? Barulah sejuk hati suami anda.
Jom MyResipi kongsikan 4 minuman berbuka yang sedap dan cantik dari segi presentation sama macam di kafe hipster.
Hanya menggunakan bahan mudah, anda boleh menghasilkan air yang menyejukkan tekak selepas seharian berpuasa. Jom kita cuba!
Baca juga: Resipi Air Jagung Bikin Ketagih, Sedapnya Buat Untuk Berbuka!
4 IDEA RESIPI AIR BERBUKA PUASA
1. Longan Asam Boi

Bahan-bahan:

3 biji asam boi
Potongan lemon
Daun mint
Air longan
Air panas
Ais

Cara-cara:

Masukkan biji asam boi ke dalam cawan. Tuangkan sedikit air panas.
Kemudian masukkan juga potongan lemon, daun mint dan air longan.
Tambahkan ais.
Letakkan potongan lemon dan buah longan sebagai hiasan. Siap, selamat mencuba!

2. Cincau Thai Green Tea

Bahan-bahan:

3 sudu thai green tea (jenama ChaTraMue)
Ais
Susu pekat
Susu cair
Susu segar
Cincau

Cara-cara:

Rendam 3 sudu thai green tea di dalam air panas.
Dalam gelas lain, penuhkan gelas dengan ais.
Masukkan susu pekat, susu cair dan susu segar.
Tuangkan rendaman thai green tea yang sudah ditapis.
Letakkan cincau sebagai hiasan. Siap, selamat mencuba!

3. Air berbuka puasa – Supermilo

Bahan-bahan:

3 sudu serbuk milo
Air panas
Ais
Susu segar
Milo nugget
Milo cereal

Cara-cara:

Masukkan 3 sudu serbuk milo beserta sedikit air panas ke dalam cawan.
Kacau sebati dan tambahkan ais.
Tuangkan susu segar sehingga hampir memenuhi cawan.
Letakkan hiasan serbuk milo, milo nugget dan milo cereal. Siap, selamat mencuba!

4. Sunset Drink

Bahan-bahan:

Buah oren
Ais
Kordial rose sirap
Biji selasih

Cara-cara:

Perahkan setengah biji jus buah oren ke dalam cawan.
Isikan gelas dengan ais kemudian tuangkan kordial rose sirap.
Tambahkan biji selasihyang telah direndam.
Hiaskan dengan hirisan oren. Siap, selamat menncuba!

Kredit reesipi dan gambar: Nurainnatasya
Baca juga: Bestnya Minum Air Soda Herbs Untuk Berbuka! Segar Satu Badan Dibuatnya..


Ikut 4 Langkah Ini Untuk Buat Telur Separuh Masak Yang ‘Perfect’

Nak buat telur separuh masak nampak macam senang kan? Tapi sebenarnya ramai yang tak reti dan gagal setiap kali buat.
Kalau terkurang masa, telur akan jadi kurang masak. Kalau terlebih masa pula, akan jadi telur rebus. Susah betul ya nak buat telur setengah masak yang sempurna.
Seorang pengguna laman sosial Facebook ada berkongsikan 4 langkah mudah untuk buat telur separuh masak yang perfect dan pasti jadi! Baca perkongsian oleh Wani Mustafa di bawah.
4 Langkah Mudah Buat Telur Separuh Masak ‘Confirm’ Jadi

Wani faham antara benda paling susah nak buat, telur setengah masak. Betul kan?
Wani pun mengalami masalah yang sama dulu laa. Sebab selalu terlebih masak jadi lah telur rebus. Hahahaha!
Lepas ikut step ni, setiap kali buat je confirm jadi! So korang boleh guna je 4 langkah ni confirm jadi punya lah telur setengah masak ni. Wani yakinn! Insyallah.
Sebelum tuh make sure telur dalam ROOM TEMPERATURE tau. yang mana simpan dalam peti ais keluarkan dulu bagi suhu bilik baru masukkan dalam periuk.
Cara-caranya:
1. Masak air sampai mendidih (air dalam periuk kena banyak sampai telur betul-betul tenggelam).
2. Tutup api.
3. Masukkan telur dalam air mendidih tadi (periuk jangan tutup tau).
4. Set timer phone selama 6 minit.

5. Siap!
Pagi pagi tak tahu nak breakfast apa boleh buat telur setengah masak, alahai buat ni tak sampai 10 minit pun, lepas tuh letak lada sikit, kicap sikit ya allah sedap tahu tak rasa dia. Hahaha!

Kredit: Wani Mustafa


4 Resepi Raya Bersama PLANTA, Mudah & ‘Colourful’ Untuk Meriahkan Lagi Hari Raya Tahun Ini

Bila sebut je hari raya, benda pertama yang kita fikir mesti kuih atau kek apa yang kita nak hidangkan kepada tetamu. Betul tak

 GIPHY

Sekarang ni, kita boleh je buat biskut raya atau kek sendiri di rumah. Selain dapat menjimatkan kos, kita juga boleh mengeratkan lagi hubungan dengan family tersayang!
Nak lagi best? Gunakanlah PLANTA. Confirm satu rumah bau wangi. Rasa jangan cakaplah, guna PLANTA, mestilah sedap.

Jom kita tengok video 4 Resepi Hari Raya menggunakan PLANTA!

Biskut Aiskrim

Kredit foto Seismik Makan

Bahan-bahan:
Bahan A:

250g Planta
1 Cawan Gula Aising
1 Biji Kuning Telur

Bahan B:

2 Sudu Susu Tepung
3 Cawan Tepung Gandum
3 Sudu Besar Tepung Jagung
2 Sudu Besar Tepung Kastad

Bahan C:

1 Biji Telur
2 Sudu Besar Planta
500g Coklat Masakan

Cara-cara:

Sebatikan Planta, gula aising dan kuning telur di dalam mangkuk. Masukkan susu tepung, tepung jagung, tepung kastard dan tepung gandum.
Gaulkan semua bahan sehingga menjadi doh. Canaikan doh mengikut ketebalan yang sesuai (0.5cm). Terap menggunakan acuan berbentuk ais krim.
Susunkan di dalam dulang pembakar dan sapukan dengan telur. Bakar selama 15 minit pada suhu 170?.
Sejukkan biskut selama 30 minit.
Cairkan coklat masakan bersama planta di dalam microwave selama 40 saat. Celupkan bahagian atas biskut ke dalam coklat tadi dan taburkan dengan taburan coklat.

Kek Pelangi

Kredit foto Seismik Makan

Bahan-bahan:
Bahan A:

370g Planta
380g Gula Kastor

Bahan B:

8 Biji Telur
2 Sudu Kecil Esen Vanila

Bahan C:

500g Tepung Gandum
2 Sudu Kecil Serbuk Penaik
Pewarna Makanan (Merah, Hijau & Kuning)

Cara-cara:

Putarkan Planta dan gula kastor sehingga kembang dan sebati. Masukkan esen vanila dan telur sedikit demi sedikit. Putar sehingga sebati.
Tambahkan serbuk penaik dan tepung gandum sedikit demi sedikit. Pastikan adunan sebati dan tiada ketulan tepung.
Bahagikan adunan kepada 4 bahagian dan warnakan setiap satu dengan pewarna merah, hijau dan kuning.
Alaskan loyang dengan kertas minyak. Letakkan adunan secara berselang-seli ke dalam loyang. Ambil lidi dan buatkan corak.
Bakar adunan dalam ketuhar pada suhu 170? selama 45 minit. Sejukkan kek sebelum dihidang.

Kek Lapis Sarawak

Kredit foto Seismik Makan

Bahan-bahan:
Bahan A:

230g Planta
190g Gula Kastor

Bahan B:

5 Biji Telur
1 Sudu Kecil Esen Vanila
260g Susu Pekat

Bahan C:

310g Tepung Gandum
1 Sudu Kecil Serbuk Penaik
Pewarna Makanan (Merah, Kuning, Coklat, Hijau, Biru & Ungu)

Cara-cara:

Putarkan Planta dan gula kastor sehingga sebati. Masukkan telur dan putar sehingga adunan sebati.
Tambahkan esen vanila dan susu pekat dan putar sekali lagi. Masukkan tepung gandum sedikit demi sedikit dan adun.
Tambahkan serbuk penaik dan putar sekali lagi sehingga sebati. Bahagikan adunan kepada 6 bahagian dan warnakan setiap satu dengan pewarna makanan merah, kuning, coklat, hijau, biru dan ungu.
Panaskan pengukus.
Letakkan adunan warna pertama ke dalam loyang dan kukus selama 20 minit, diikuti dengan adunan warna yang lain. Kukus 5 minit setiap lapisan. Ulang sehingga adunan habis.
Kukus keseluruhan kek selama 1 jam. Sejukkan kek sebelum dipotong.

Biskut Roll

Krddit foto Seismik Makan

Bahan-bahan:
Bahan A:

192g Planta
220g Gula Perang

Bahan B:

1 Biji Telur
½ Sudu Kecil Esen Vanila

Bahan C:

384g Tepung Gandum
½ Sudu Kecil Serbuk Penaik
½ Sudu Kecil Krim Tartar
½ Sudu Kecil Garam Halus
1 Sudu Besar Serbuk Koko

Cara-cara:

Sebatikan Planta dan gula perang di dalam mangkuk. Masukkan telur dan esen vanila. Kacau rata.
Tambahan serbuk penaik, krim tartar, garam halus dan tepung gandum dan gaul sebati. Bahagikan doh kepada dua bahagian. Tambahkan serbuk koko pada satu bahagian dan sebatikan.
Canai kedua-dua doh mengikut ketebalan yang sesuai (0.5cm). Letakkan doh vanilla di atas doh coklat. Gulungkan doh dan pastikan tiada lubang di tengah.
Sejukkan doh selama 30 minit atau sehingga doh sedikit keras. Potong menggunakan pisau sebesar 0.5cm. Susunkan di atas dulang pembakar.
Bakar selama 15 minit pada suhu 170?. Sejukkan biskut sebelum dihidangkan.

PLANTA bukan sahaja boleh digunakan untuk biskut dan kek sahaja tau. Banyak lagi resepi lain yang boleh kita buat dengan menggunakan PLANTA!

Dengar cerita bermula daripada 1 April 2022 sehingga 31 Mei 2022 PLANTA akan menganjurkan pertandingan.
Hanya beli dan menang! Mudah bukan? Hadiah utama berupa Thermomix TM6 Bernilai RM 6988. Tunggu apa lagi? Jangan lepaskan peluang ini!

Kredit foto Planta

Kredit foto Planta

Butiran pertandingan ada di bawah:

Kredit foto Planta

Dapatkan info tambahan mengenai Planta di sini.


4 Resipi Mudah Untuk Anak Yang Susah Makan Sahur, Ibu-Ibu Boleh Cuba!

Kebanyakan ibu pasti pening kepala memikirkan menu sahur simple untuk anak-anak yang baru belajar berpuasa kan? Jangan gusar! Ini dia 4 resipi mudah untuk anak-anak yang tak berselera setiap kali sahur.
Selain itu, menu mudah ini mampu menarik minat mereka untuk makan sahur dan juga mengalakkan mereka untuk berpuasa. Resipi ini telah dikongsikan oleh Afzal Sukasuki di laman sosial Facebook. Semoga bermanfaat ya!
4 RESIPI MUDAH UNTUK ANAK YANG SUSAH MAKAN SAHUR
1. PAI CARBONARA
Bahan-bahan:

Royale Paratha Fatihah
Bawang holland dipotong dadu
Daging cincang dicuci bersih (400g)
Sos Carbonara
Kuning telur
Sayur campur (optional)

Cara-cara:

Goreng daging cincang terlebih dahulu sehingga kering. Angkat dan dibiarkan sejuk seketika.
Tumis bawang holland. Masukkan daging cincang yang siap digoreng tadi.
Kemudian masukkan sayur campur (optional).
Masukkan 1 tin sos carbonara. Masak sehingga mendidih sebelum diangkat dan dibiarkan sejuk seketika.
Potong roti paratha kepada 2 bahagian
Letak bahan2-bahan carbonara tadi sebagai inti ke dalam doh roti paratha.
Klim tepi roti paratha tadi menggunakan garfu.

Sapu kuning telur pada atas doh carbonara.
Masukkan ke dalam air fyer selama 15 minit pada suhu 180°C. Siap dan boleh dihidang kepada anak-anak.

2. ROTI SOSEJ COMEL
Bahan-bahan:

Royale Paratha Fatihah
Sosej ayam
Kuning telur

Cara-cara:

Potong Roti Paratha Fatihah tu kepada 12 bahagian kecil seperti pizza.
Potong sosej menjadi 3 bahagian.
Gulung sosej tersebut dengan potongan-potongan kecil roti paratha tadi.
Sapu setiap gulungan sosej dengan kuning telur.
Masak di dalam air friyer pada suhu 180°C selama 5 minit
Siap dan boleh dihidang kepada anak-anak.

3. PIZZARIA
Bahan-bahan:

Royale Paratha Fatihah
Sos Bolognaisse
Beacon Ayam/Daging
Lada Benggala/Nenas
Keju Mozarella

Cara-cara:

Royale Paratha Fatihah dibiarkan lembut pada suhu bilik.
Sapu rata sos bolognaisse.
Susun beacon ayam/daging.
Tabur lada benggala/nenas.
Tabur keju Mozarella.
Bakar di dalam air fryer pada suhu 180°C selama 15 minit.
Siap dan boleh dihidang kepada anak-anak.

4. SOSEJ WRAP DENGAN BACON AYAM/DAGING
Bahan-bahan:

Royale Paratha Fatihah
Salad
Beacon Ayam/Daging
Moyonnaise dan sos
Sosej ayam

Cara-cara:

Masak doh di dalam air fryer selama 10 minit pada suhu 180°C.
Susun salad, beacon dan sosej di atas roti paratha tadi.
Letak sos dan mayonnaise.
Siap dan boleh dihidang kepada anak-anak.

Kredit resipi: Afzal Sukasuki
Baca juga: 10 Resipi Ayam Guna Air Fryer Paling Mudah, Sedap & Menyelerakan


Ini 4 Restoran Fast Food Yang Pernah ‘Femes’ Satu Masa Dulu Tapi Dah Tutup

Pernah tak korang teringat-ingat restoran fast food yang pernah menjadi kegemaran sewaktu masih kecil?
Kadang-kadang bila terfikir balik memang akan rindu dengan menu yang dijual, lagi-lagi kalau tak ada penggantinya.
Menerusi laporan The Outlook, kebiasaannya restoran-restoran ini ditutup kerana tak dapat sambutan yang menggalakkan daripada orang ramai.
Baca juga: Restoran KFC, Pizza Hut ganti minuman Pepsi kepada Coca-Cola
Situasi ini boleh jadi sangat mengecewakan buat para penggemarnya kerana tak lagi dapat menikmati hidangan yang sentiasa menjadi pilihan.
Untuk mengembalikan nostalgia lama, berikut merupakan senarai empat restoran makanan segera yang pernah popular di negara ini suatu ketika dahulu.

1. Papa John’s

Pada tahun 2009, Papa John’s telah membuka cawangannya yang pertama di Malaysia dibawah Berjaya Group.
Namun disebabkan pada ketika itu Pizza Hut dan Domino’s kekal menjadi pilihan utama para pelanggan, secara tidak langsung mereka tidak mampu untuk bertahan lama.
Difahamkan cadangan penutupan kesemua cawangan Papa John’s di negara ini diputuskan oleh pihak atasan restoran makanan segera berasal dari Amerika Syarikat ini.

2. Shakey’s Pizza

Rasanya rata-rata rakyat Malaysia pasti sangat familiar dengan restoran ini. Malah rasa hidangan pizzanya yang begitu enak juga masih terasa-rasa di lidah.
Namun apakan daya, restoran ini turut tidak dapat dijumpai lagi di mana-mana tempat di negara ini.
Tetapi mengikut laporan The Star, 21 cawangan Shakey’s Pizza telah ditukar menjadi Domino’s Pizza atas perjanjian kerjasama antara kedua-dua pemilik.
Agak-agak Domino’s Pizza yang selalu kita makan selama ni rasa sama macam Shakey’s tak?

3. Wendy’s

Restoran ini pertama kali dibuka di Malaysia pada tahun 2008 dan mendapat sambutan yang cukup hangat. Kalau nak diikutkan, sebenarnya ia pernah dibuka pada sekitar tahun 1980 tetapi tidak bertahan lama.
Cawangan yang dibuka pada tahun 2008 ini bertempat di Berjaya Times Square dan beberapa tempat lain sebelum setiap cawangan menghentikan operasinya secara berperingkat pada tahun 2019.
Difahamkan, Berjaya tidak memperbaharui lesen francaisnya dan setakat ini tiada cawangan Wendy’s lagi di Malaysia.

4. Tutti Fruti

Rangkaian pencuci mulut yogurt ini adalah cukup terkenal suatu ketika dahulu sebelum adanya Llaollao.
Bagi korang yang peminat lagu Cinta Muka Buku nyanyian Najwa Latiff, mesti akan teringat video klipnya yang memaparkan percintaan zaman remaja di Tutti Frutti ni. Boleh search balik dekat youtube. Hiks!
Walaupun harganya agak mahal kerana dikira mengikut berat sehingga ada yang takut untuk mencuba, namun jumlah francaisnya telah berkembang dengan cukup hebat.
Sebelum setiap cawangannya ditutup sepenuhnya, difahamkan jumlah keseluruhan Tutti Frutti di negara ini adalah sebanyak 85 outlet.
Terbukti pencuci mulut ini memang sangat famous sebelum ini tapi sayang sekali popularitinya merudum dan tidak mampu dikawal lagi.

So, bagi korang yang dah baca ni, yang mana pernah korang sempat merasa sebelum tutup? Kongsi di ruangan komen okey!


4 Tips Hilangkan Kutu Beras Dengan Cepat, Memang Terbukti Berkesan!

 PENULIS
myResipi

 KATEGORI
Artikel

 POSTED ON
2020-10-08 04:43:15

Apabila hendak memasak nasi, pasti ada di antara ibu-ibu yang pening memikirkan cara untuk membuang kutu beras. Walaupun sudah menjemur beras di bawah matahari, namun kutu-kutu ini tetap juga membiak. Tambahan lagi, kutu beras ini bukannya sedikit dan ianya memerlukan kesabaran yang tinggi untuk membuangnya satu per satu. Jangan risau, ini ada beberapa tips yang ibu-ibu boleh ikuti. Jom baca!

Kredit: Original Sabahan

Kredit: Grid  Frame

4 TIPS HILANGKAN KUTU BERAS DENGAN CEPAT

Cili Kering

Kredit: Sirap Limau
 Cili kering ini memang sifatnya panas dan pedih apabila disentuh. Jadi, dengan menggunakan cili kering, ia akan memberikan rasa tidak selesa pada kutu-kutu beras kerana terkena cili kering. Caranya, potongkan cili kering kepada dua dan letakkan ke dalam bekas beras. Namun, jangan lupa untuk menggantikan cili kering ini apabila baunya semakin menghilang.

Daun Pandan & Daun Limau Purut

Kredit: Sirap Limau
 Selain mengeluarkan bau-bau harum dan menghilangkan bau hapak beras, kedua-dua daun ini sebenarnya turut memberikan aroma yang tidak menyenangkan pada kutu beras. Caranya, keringkan dahulu daun pandan ini dan kemudian masukkan ke dalam beras anda. Letakkan pada atas permukaan beras dan juga dibawah beras supaya kutu tidak akan mengerumuni beras lagi.

Kulit Kayu Manis

Kredit: Hello Doktor
Walaupun kulit kayu manis ini memberikan rasa yang kuat pada makanan, ia tidak akan menjejaskan rasa beras. Sebaliknya, ia akan mewangikan lagi beras anda. Paling penting adalah ia akan menyahkan lagi kutu daripada membiak di dalam beras anda. Caranya adalah dengan meletakkan beberapa kulit kayu manis ke dalam beras dan lihat sendiri hasilnya.

Asam Keping

Kredit: Mingguan Wanita
 Kutu beras juga cukup tidak suka dengan bau asam keping. Ini bermakna kutu beras akan menjauhi beras sekiranya asam keping diletakkan di dalam bekas beras anda. Letakkan sahaja beberapa asam keping dalam bekas beras yang bertutup dan ia sudah cukup membuat kutu beras berasa tidak nyaman.

Mudah saja kan? Selepas ini, ibu-ibu di rumah sudah tidak perlu pening lagi memikirkan kutu beras ini. Semoga bermanfaat!


5 Bahan Je? Ini Resepi Kuih Siput Lemak Manis, Rangup & Memang Sedap!

Kalau korang dah start berfikir nak jamu kerepek atau kuih apa untuk tetamu masa raya nanti, boleh cuba kuih siput lemak manis. Hanya guna lime bahan sahaja dah boleh buat kuih ni, rasanya rangup dan sedap sekali makan mesti nak lagi. Jom cuba resepi yang dikongsikan oleh Nurul Syifa di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KUIH SIPUT LEMAK MANISKalau korang dah start berfikir nak jamu kerepek atau kuih apa untuk tetamu masa raya nanti, boleh cuba kuih siput lemak manis. Hanya guna lime bahan sahaja dah boleh buat kuih ni, rasanya rangup dan sedap sekali makan mesti nak lagi. Jom cuba resepi yang dikongsikan oleh Nurul Syifa di Facebook.
BAHAN-BAHAN
2 cawan tepung gandum

2 1/2 sdb gula kastor

1 sdk garam halus

3 sdb marjerin

Air sejuk secukupnya

Kredit : Nurul SyifaCARA PENYEDIAAN
Campurkan tepung gandum, gula, garam dan marjerin. Gaul-gaul hingga sebati semuanya.

Campurkan air sejuk sedikit demi sedikit ke dlm campuran tadi.

Bila doh sudah sebati,  gentel-gentel kecil-kecil dahulu sebelum diterap di atas papan penerap siput.

Bila semuanya siap, panaskan minyak dan goreng hingga keperangan.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


5 Cafe Aesthetic Yang Wajib Anda Cuba Di Shah Alam

Bila sebut je Cafe Aesthetic, mesti anda terfikir cafe di sekitar Kuala Lumpur kan? Sebab Kuala Lumpur mempunyai berbagai-bagai variasi cafe aesthethic yang cantik dan memang diketahui oleh ramai orang. Tetapi, tahukah anda bahawa di Shah Alam juga mempunyai banyak cafe yang menarik dan sesuai untuk dijadikan port lepak anda. Jom kita ketahui dengan lebih lanjut 5 Cafe Aesthetic yang wajib anda cuba di Shah Alam.
1. Bukku Café

Bukku Café, adalah kata pinjaman dari Jepun bagi book, kafe ini dinamakan bersempena dengan suasana dalaman kafe ini yang dipenuhi dengan buku-buku untuk pelanggan di sini baca sambil menikmati kopi mereka. Bukan itu je, kafe ini juga ada menawarkan makanan berat dalam menu mereka.
Salah satu makanan yang paling digemari di kafe ini tentulah croissant inti telur masin mereka bersama sepotong kek tiramisu dan secawan air the hijau. Dengar namanya je dah boleh membuatkan anda lapar dan tidak sabar untuk mencuba makanan dan minuman di kafe ini!
Antara menu popular di kafe ini
Alamat: No.1, Jalan Singgahsana 4A/KU2, Bandar Bukit Raja, 41050 Klang, Selangor
Waktu Beroperasi: Setiap Hari (10AM – 5PM)
2. Kedai Makan Fei & Ali

Kedai Makan Fei & Ali adalah salah satu restoran yang paling banyak dikunjungi di Seksyen 9, Shah Alam. Fei & Ali ialah kafe halal yang menyajikan pelbagai jenis makanan budaya di Malaysia. Kafe ini terletak betul-betul di sebelah Foodsbury kafe pertama di Seksyen 9. Yang paling best di kafe ini adalah jika anda seorang pelajar, anda akan diberi diskaun sebanyak 10% haa best kan? Jom kita sama sama terjah kafe ni!
Antara menu mereka
Alamat: 22, Jalan Tengku Ampuan Zabedah A 9/A, Seksyen 9, 40100 Shah Alam, Selangor
Waktu Beroperasi: Jumaat – Rabu (12PM – 10PM)
3. The Third Letter

The Third Letter bukan sahaja menawarkan makanan yang sangat sedap, tapi ia juga kerana suasana restorannya yang memberikan keselesaan kepada para pengunjung. Sekiranya anda merancang untuk cuba makan di kafe ini, pastikan anda memesan sup tomato mereka. Pasti ia akan membuatkan anda ketagih!
Menu kegemaran ramai
Alamat: No 2, Jalan N U8/N, Seksyen U8 Bukit Jelutong Timur, 40150 Shah Alam, Selangor
Waktu Beroperasi: Setiap Hari (12PM – 9PM)
4. Tea And Toast

Kafe ini menyajikan pelbagai hidangan di Malaysia seperti Nasi Lemak, Mee Siam, Yee Mee dan tidak lupa juga minuman tempatan kegemaran sepanjang masa! Salah satu keistimewaan mereka ialah Kopi cham (campuran Milo dan kopi). Rasanya lebih sedap jika dimakan dengan roti bakar! Tea and Toast juga ada menghidangkan telur rebus lembut dan anda boleh mencampurkannya dengan kicap dan lada. Anda wajib cuba kafe ini.
Antara menu sarapan pagi mereka
Alamat: 38, Jalan Jurureka U1/40, Hicom-glenmarie Industrial Park, 40150 Shah Alam, Selangor
Waktu Beroperasi: Isnin – Sabtu  (7AM – 4PM)
5. Iggo

“IGGO” adalah sebutan abjad tahun “1990” yang merupakan tahun kelahiran rakan kongsi kafe ini. Dua rakan kongsi ini juga ada menghasilkan beberapa idea dan resipi yang cukup kreatif, antara menu yang menjadi pilihan ramai adalah Aglio Olio dengan telur. Selain itu, kepada peminat kambing, anda harus mencuba Shank Risotto memang dijamin sedap! Kafe ini juga merupakan tempat yang sangat tenang untuk anda makan bersama rakan-rakan atau kelurga.
Menu barat mereka
Alamat: 3, Jalan Setia Prima H U13/H, Setia Alam, 40170 Shah Alam, Selangor
Waktu Beroperasi: Setiap Hari  (11AM – 8.30PM)
Haa, best kan kafe di sekitar Shah Alam ni? Rugi tau kalau korang ke Shah Alam tapi tak singgah ke kafe-kafe ni. Selamat mencuba!
Sumber: FoodAdvisor


5 Cara Hilangkan Bau Busuk Dalam Peti Sejuk, Guna Bahan Semula Jadi!

Pasti ramai yang mengalami masalah bau busuk dalam peti sejuk kan? Ada yang menyangka bau busuk berpunca dari sisa-sisa makanan yang disimpan dan makanan-makanan lain. Namun bila sudah dicuci, peti tetap berbau.
Rupanya ada cara mudah dan murah untuk mengatasi masalah tersebut. Hanya menggunakan bahan semula jadi, segala masalah bau peti sejuk boleh dihilangkan. Ikut saja cara di bawah.
Baca juga: Api Dapur Gas Menyala Kecil? Ini Cara Servis & Selamatkan Dapur Gas Kesayangan
5 Cara Hilangkan Bau Busuk Dalam Peti Sejuk
1. Daun Pandan

Gunakan khazanah semulajadi sebagai pewangi semulajadi. Ikat beberapa helai daun pandan dan letakkan sahaja dalam peti sejuk anda semalaman. Bau kurang menyenangkan bukan sahaja akan hilang, peti ais anda juga akan berbau wangi.
2. Roti

Roti boleh digunakan sebagai penyerap bau yang kurang menyenangkan dalam peti sejuk. Letakkan sekeping dua roti di dalam peti sejuk dan biarkan roti itu hingga kering. Bau yang kurang menyenangkan pasti akan beransur hilang.
3. Serbuk Penaik / Baking Soda

Tabur serbuk penaik atas dulang / piring kecil dan masukkannya dalam peti sejuk. Kemudian tutup pintu sehingga bau busuk hilang.
Selepas itu masukkan semula barang dalam peti sejuk dan letakkan juga sekotak serbuk penaik di dalamnya. Buka sedikit penutup agar ia dapat menyerap segala bau yang kurang menyenangkan.
4. Cuka Putih

Masukkan cuka putih dalam bekas terbuka dan letakkan dalam peti sejuk. Ia akan menyerap segala bau yang kurang enak dalam peti sejuk.
Untuk mewangikan lagi, perahkan sebiji lemon ke dalam larutan cuka tersebut dan lap bahagian dalam peti sejuk dengan campuran kedua-dua bahan ini.
5. Oat

Siapa sangka oat juga boleh menyerap bauan yang tidak enak dalam peti sejuk. Masukkan sedikit oat dalam bekas dan letakkannya dalam peti sejuk. Anda pasti akan mendapati peti sejuk anda kurang berbau selepas beberapa ketika.
Kalian boleh pilih mana-mana cara untuk menghilangkan bau busuk peti ais. Semoga bermanfaat!
Kredit: Leha Yusuf


5 Cara Menyimpan Durian Agar Tahan Lama Dan Tetap Sedap

 PENULIS
myResipi

 KATEGORI
Artikel

 POSTED ON
2019-09-03 04:32:10

Siapa je tak kenal buah durian ni? "King of fruits" kata orang putih. buah durian ni yang kalau bawak balik, satu rumah boleh bau. So persoalan dia sekarang, macam mana kita nak simpan buah durian ni so dia tahan lama and still rasa sedap? Haa jom kita baca tips ni!
1. Simpan Di Kawasan "Room Temperature"
Photo Credit: scmp.com
Ni untuk durian yang belum dibuka tau! Haa, jangan silap pulak. Nanti kang dah busuk salahkan Admin. Durian yang dah matang tu seelok-eloknya simpan tak melebihi dua hari sebab kalau lebih takut jadi terlalu matang. So rasa dia pun nanti tak sama lah. So kena alert lah. Jangan terlupa pulak. Bukan senang pun nak lupa. Bau durian tu punya lah kuat, takkan tak perasan.
2. Pisahkan Isi Dengan Biji
Photo Credit: yearofthedurian.com
Durian yang dah dibuka pulak, kalau korang rasa nak makan nanti, pisahkan isi dengan biji dulu sebelum simpan dalam bekas kedap udara atau plastik dan seterusnya dimasukkan ke dalam freezer. Bukan sahaja kualiti durian itu terjaga, tapi ia juga akan pastikan aroma durian tu tak tersebar ke makanan lain.
3. Awasi Durian Yang Telah Dibuka
Photo Credit: thejakartapost.com
Apabila korang dah bukak durian dan dipisahkan biji dia dengan isi, pastikan korang tak biarkan durian tu di luar lebih dari satu jam. Ini akan memberi kesan kepada rasa dia. Bukan sahaja akan jadi busuk, udara luar pun boleh memberi kesan kepada rasa dan kualiti dia. Mungkin durian itu ada rasa lain atau masam setelah di luar lebih dari satu jam.
4. Jaga Suhu Freezer
Photo Credit: chron.com
Korang ingat dah campak dalam freezer dah settle? Suhu freezer tu macam mana pulak? Suhu ideal untuk durian ialah -15 hingga -20 darjah celcius. Tujuannya adalah untuk pastikan kualiti isi durian itu terjaga walaupun tanpa kulit tebal dan tajamnya. Dia mungkin takkan busuk tapi rasa dia akan lain. Tak sedap lah kiranya.
5. Tips Bawa Durian Ke Luar
Photo Credit: flickr.com
Mungkin korang nak bagi durian waktu melawat kawan-kawan atau keluarga tapi tak tahu macam mana nak membawanya? Korang boleh guna cooler box atau styrofoam box. Jangan lupa juga untuk balut durian itu menggunakan plastik wrapping yang tebal so bau atau aroma durian tidak terjejas apabila dalam kereta atau tengah panas.
Susah kan nak jaga durian ni? Tak pe admin dah cuba tolong sedikit sebanyak. Mungkin kalau nak buka durian tu pastikan mampu habis lah. Kalau tak, simpan dulu tunggu orang lain juga yang nak makan. Harap-harap durian korang selamat dan tahan lama!


5 Cara Simpan Susu Cair Setelah Dibuka, Tak Cepat Rosak & Tahan 3 Bulan!

Susu cair jika tidak habis diguna, kita akan simpan begitu saja dalam peti sejuk kan? Rupanya ini cara simpan susu cair yang sudah dibuka supaya tahan lama.
Bukan itu saja, jika anda praktikkan cara ini, susu cair boleh bertahan sehingga 6 bulan. Baru tak membazir kan?
Maklumlah, kadang-kadang kita mahu guna sedikit saja susu cair dalam masakan. Jika tak habis diguna, takkan nak buang pula.
Baca juga: Tips Simpan Durian Supaya Tahan Lama, Setahun Pun Elok Lagi
CARA SIMPAN SUSU CAIR YANG BETUL
Berikut merupakan 5 cara yang boleh kita lakukan untuk menyimpan susu cair yang telah dibuka:
1. Tukar bekas kedap udara
Susu cair yang sudah dibuka jika tidak habis diguna, tukarkan ke dalam bekas kedap udara sebelum disimpan di dalam peti sejuk.
Jika mahu digunakan dalam masa terdekat, simpan di bahagian chiller. Jika sebaliknya, simpan di bahagian sejuk beku.
2. Pastikan guna suhu betul
Pasti ramai sudah mengetahui cara ini. Pastikan peti sejuk berada pada suhu 4 darjah celcius atau lebih sejuk.
3. Cara simpan dalam peti sejuk ruang pembeku
Jika anda menyimpan susu cair di bahagian sejuk beku, susu cair boleh bertahan lebih lama.
Bila mahu diguna kembali, biarkan pada suhu bilik sehingga mencair.
4. Cara simpan susu cair – Letakkan di bahagian belakang
Sebolehnya simpan di bahagian belakang peti sejuk kerana bahagian tersebut adalah yang paling sejuk dan jauh dari makanan yang tak dimasak.
Sumber: Cara Resepi, Bobo
Baca juga: Cara Betul Simpan Baki Santan Kotak, Tahan Lama & Tak Berketul


5 Jenis Lemang Yang Popular & Unik, Kalau Pernah Cuba Semua Memang Foodie Lah!

Selain lemang yang biasa kita lihat di pasaran, banyak rupanya jenis lemang yang wujud di Malaysia ini.
Lemang merupakan sejenis masakan tradisi yang disukai ramai. Lemang dijual sepanjang tahun, tetapi lebih meluas pada hari perayaan seperti hari-hari raya.
Di Malaysia, lemang telah pun direkodkan sebagai hidangan istimewa sejak 1864 lagi. Lemang juga merupakan makanan orang asli Negrito yang ada di Kelantan. Lemang sering dihidangkan bersama rendang atau serunding.
Orang Minangkabau juga menggemari lemang, sehinggakan kota seperti Tebing Tinggi dikenal dengan julukan “Kota Lemang”.
Baca juga: Lemang Sebenarnya ‘Fast Food’ Orang Melayu Lama?
Lemang diperbuat daripada beras pulut dan santan yang dimasukkan ke dalam ruas buluh yang dilapik dengan daun pisang, sebelum dibakar sehingga masak. Kaedah memasak menggunakan buluh merupakan kaedah kaum asli memasak di Malaysia.
Tak lengkap rasanya hari raya tanpa hidangan lemang, tapi bagi pencinta dan hantu lemang, pastinya akan tahu jenis lemang yang ‘rare’ di Malaysia ini.
Tapi dah jarang orang buat lemang ‘rare’ ni. Kalau jumpa hidangan ini di rumah yang korang kunjung tu memang bertuah la.

1. Lemang Pulut Hitam

Kalau biasa korang dengar bubur pulut hitam, tapi jangan tak tahu yang terdapat juga lemang pulut hitam.
Lemang pulut hitam mempunyai resepi yang sama dengan lemang biasa, cuma perbezaannya ialah jenis beras pulut yang digunakan ialah beras pulut hitam.
Apabila dimasak, warna lemang akan menjadi hitam tetapi rasanya tidak lah begitu ketara dengan rasa lemang yang biasa.

2. Lemang Tepung

Pernah dengar mengenai lemang tepung? Buat mereka yang terpinga-pinga dan tidak pernah dengar tentangnya, lemang tepung adalah makanan tradisi orang perak.
Ia seakan bengkang atau bingka tetapi cara masak adalah hampir sama dengan lemang pulut dengan menggunakan buluh cuma bahan untuk memasak sahaja yang lain.
Lemang tepung sangat mudah basi menyebabkan ia tidak boleh dibuat dalam kuantiti yang banyak kerana tidak boleh disimpan lama. Kalau korang beraya kat Perak, boleh la try cari lemang tepung ni.

3. Lemang Durian

Kalau diikutkan siapa saja yang tidak menggemari durian. Disebabkan itu, pengusaha lemang mengambil langkah yang sangat bijak dengan mengolah resipi lemang. Lemang durian ni tidak begitu mendapat permintaan yang tinggi disebabkan ianya tidak boleh disimpan lama.
Selain itu juga, lemang durian mempunyai harga yang sedikit tinggi dari jenis-jenis lemang yang lain kerana isi durian itu sendiri yang mahal. Tapi kalau dapat makan lemang durian ni memang tak tinggal untuk orang lain punya lah!

4. Lemang Periuk Kera

Apabila sebut pasal lemang, pasti kita akan terfikir sejenis makanan diperbuat daripada pulut dan santan, dibakar dalam buluh, serta menjadi buruan menjelang Aidilfitri serta Aidiladha.
Namun, apabila disebut akan lemang periuk kera, pasti ramai yang berasa pelik dan tertanya-tanya rupa bentuk serta rasa lemang berkenaan.
Perbezaan Lemang Periuk Kera ini dari lemang biasa adalah dari segi rasanya yang sangat enak. Pada bahagian dalam lemang ini ianya ada rasa sedikit manis dan berlemak.
Berbeza dengan Lemang Buluh, Lemang Periuk Kera seolah-olah dimasak sempurna dan mempunyai rasa yang sekata kerana faktor saiz pokoknya.

5. Lemang Jagung

Lemang jagung juga lebih kurang sama macam lemang pulut hitam dan lemang jangung juga menggunakan bahan yang sama seperti lemang biasa.
Tapi terdapat perbezaan dari segi rasa, kerana apabila ditambah jagung ianya secara tidak langsung menambahkan rasa manis di dalam lemang.
Warna dan tekstur lemang juga akan kelihatan sedikit berbeza kerana beras pulut dicampur dengan jagung. Selain jagung, anda juga boleh menggantikan jagung dengan bahan lain mengikut kesukaan anda.
Baca juga: Cara Buat Lemang Guna Air Fryer, Rasanya Tetap Asli Walaupun Moden


5 Jenis Makanan Jimat Orang Bujang

 PENULIS
myResipi

 KATEGORI
Artikel

 POSTED ON
2019-08-21 04:58:54

Sebagai student atau orang bujang, mesti lah ada hari yang mungkin kita tak de duit nak makan, malas nak keluar rumah atau bilik kolej. So biasanya kita akan stock up bilik dengan makanan. Korang mesti pernah makan atleast satu makanan dalam list ni. Jom kita explore!
1. Nasi Bujang
Picture Credit: ecomall.my
Hidangan nasi yang paling simple dan mungkin paling popular bagi students yang nak makanan murah tapi kenyang. Dengan hanya nasi putih, telur dadar, timun, sambal belacan dan sup, nasi bujang merupakan hidangan terbaik kalau korang ada hari yang tak berapa ada duit tapi perlu makan nasi. Biasanya nasi bujang ni dijual dengan harga RM2 ke RM3 je!
2. Roti Kaya
Picture Credit: njajan.com
Roti dengan sapuan kaya adalah lagi satu makanan kebiasaan orang bujang atau student. Biasanya roti dengan kaya tak de pun nak bagi kita kenyang. Cuma nak pastikan kita tak lapar. Tapi tak semestinya sebab tak de duit. Mungkin student yang malas nak keluar bilik akan makan ni je. Kita tak boleh nak judge eh!
3. Nasi, Sardin Dengan Telur
Picture Credit: pinterest.com
Ni perlukan effort lebih kalau nak makan tapi orang bujang memang banyak makan ni sebab guarantee kenyang. Murah je nak beli semua bahan, mungkin dalam RM4 atau RM5 total dan senang dimasak. Kalau dekat rumah dan kalau pandai buat actually sedap. Tapi kalau dah student biasalah, asalkan boleh ditelan dan kenyang!
4. Biskut dan Air Milo
Picture Credit: smilesgram.com
Hidangan "tea-time" ni admin pun biasa buat masa dekat kolej dulu. Eh, sekarang pun kadang-kadang buat. Bukannya sebab tak de duit pun, tapi sedap dibuat jajan atau sebab nak kunyah something. Tapi biasa bukan makan waktu tea-time pun. Biskut cream crackers dengan air milo, teh, atau apa-apa air panas pun sedap makan waktu malam bila sejuk. Hidangan simple ni cukup nak pastikan korang tak lapar sebelum tidur kalau tetiba craving nak kunyah something lepas makan dinner.
5. Nasi Lemak
Picture Credit: nyonyacooking.com
Admin tau korang cari nasi jugak waktu breakfast kalau bukan roti canai. Tak salah pun sebab nasi memang buat kita kenyang. Nasi lemak waktu breakfast memang padu. Not to mention dia murah jugak. Biasanya kalau nak betul-betul jimat tu waktu breakfast dah beli lebih untuk lunch sekali. Haa, kan dan save kat situ!
Tak terkejut Admin kalau korang dah pernah makan semua makanan dalam list ni. Biasalah, kita sebagai student atau orang bujang kalau tak de duit atau just malas nak keluar rumah. Mungkin korang sekarang dah makan mewah. Atau mungkin still amalkan makanan di atas. Bukan sebab tak mampu tapi sebenarnya sedap. Haa, itu terpulang kepada diri masing-masing. Yang penting, kita semua tak berlapar.


5 Jenis Makanan Mahal Untuk Orang Kaya

 PENULIS
myResipi

 KATEGORI
Artikel

 POSTED ON
2019-11-22 07:09:40

Banyak jenis makanan berharga puluhan ribu Ringgit terdapat di dunia. Makanan yang menggunakan bahan-bahan yang sangat susah untuk diperoleh menjadikannya mahal dan tak ramai mampu untuk merasai nikmatnya. Meskipun begitu, hidangan-hidangan untuk bangsawan ini tetap mendapat sambutan meriah. Inilah antara hidangan yang termahal di dunia.
1. Caviar Almas
Picture Credit: luxatic.com
Kaviar merupakan telur ikan sturgeon yang dikenali sebagai makanan mewah. Hanya beberapa spesis ikan ini sahaja yang dapat menghasilkan caviar iaitu Sevruga, Ossetra dan Beluga. Biasanya kaviar akan dijual pada harga USD 25,000 atau RM104,200.00 per 2.484kg. Bukan itu sahaja, kaviar putih Iran ini hanya boleh dibeli di Caviar & Prunier House, London.
2. Daging Kobe
Picture Credit: debragga.com
Daging sini mempunyai kelembutan dalam setiap potongan. Ada sesetengah restoran melabelkan Kobe sebagai Wagyu tapi kedua-dua jenis daging ini tak sama. Daging ini dijual pada harga USD 1,475 atau RM6,150.00 per 2.26kg.
3. Trifola d'Alba Madonna
Picture Credit: pinterest.com
White truffle ini hanya dapat tumbuh dalam kondisi tanah dan udara tertentu. Rasa dan aroma unikya dikatakan tidak boleh dijumpai di mana-mana tempat lain. Truffle ini ditanam di Piedmon, Itali Utara dan dijual dengan harga USD 4320 atau RM18,006.00 per 453 gram.
4. Kopi Black Ivory
Picture Credit: thenational.ae
Sama konsep kopi luwak, kalau korang pernah dengar. Kopi Black Ivory ini dihasilkan daripada kekotoran gajah. Selama proses pencernaan gajah, enzim memecahkan bahan kimia yang menyebabkan rasa pahit biji kopi hilang. Harganya dianggarkan USD 1,000 atau RM4169.50.
5. Tembikai Hitam Densuke

Photo Credit: geewi.com
Ia merupakan isi yang lebih berair, lebih manis dan renyah daripada tembikai biasa. Kandungan biji yang kurang daripada biasa dan renyah membuatkannya mempunyai tekstur dan rasa yang luar biasa. Tembikai ini dijual pada harga USD 6,100 atau RM25,452.25 per tembikai.
Kaum orang kaya memang taste luar biasa kan? Ingatlah, mahal mana sekali pun, makanan-makanan ini tetap popular. Admin pun pening kepala tengok. Tapi itulah selera bangsawan.


5 Jenis Makanan Perlu ELAK Sebelum Bernikah, Doktor Ini Kongsi Sebabnya.
Bagi yang bergelar pengantin tidak lama lagi pasti pelbagai perkara sedang disiapkan termasuklah membuat persediaan diri untuk menjadi suami atau isteri nanti.
Baca juga: 7 Makanan Ini Mampu ‘Boost’kan Syahwat Lelaki Dan Wanita, Baru Rumahtangga Makin Berseri
Namun tahukah anda selain tip kecantikan sebenarnya terdapat beberapa jenis makanan dan minuman yang patut dielakkan oleh pasangan yang akan bergelar raja sehari.

5 Jenis Makanan Perlu Dielakkan Raja Sehari Sebelum Bernikah
Perkara ini turut dikongsikan oleh Doktor Raihana Ismail yang sering berkongsi tips kehamilan, keluarga, bayi serta banyak lagi.
1. Elakkan makanan di dalam tin
Makanan di dalam tin semangnya sedap, malah ia sering menjadi makanan pilihan terutama apabila anda kesuntukkan masa untuk memasak.
Tetapi cuba elakkan makanan di dalam tin seperti sardin, susu pekat manis, koktail buah dan banyak lagi sebelum bergelar raja sehari.
Ini kerana keradangan aluminium di dalam darah secara tidak langsung boleh menggangu hormon dalam badan.
2. Elakkan makanan atau minuman yang dibungkus
Adakalanya kita mungkin lebih gemar untuk membungkus sesuatu makanan dan menikmatinya ketika dimahukan terutama ketika banyak urusan perlu diuruskan.
Namun cuba untuk elakkan daripada membungkus makanan atau minuman di dalam plastik BPA. Ini kerana keadaan ini boleh menyebabkan mimik estrogen kepada wanita.
3. Kurangkan makanan manis
Kurangkan makanan manis sebagai contoh pencuci mulut, kek, air berkarbonat, air berwarna warni dan sebagainya kerana ia mimik estrogen.
Sekiranya estrogen wanita berlebihan ia boleh menyebabkan ovum atau kilang telur keliru di mana ia tidak menghasilkan hormon estrogen sebaliknya mengeluarkan hormon lelaki iaitu entrogen.
Maka keadaan ini akan menyebabkan keluarnya bulu di muka seperti bermisai atau janggut. Bagi lelaki pula akan mengalami masalah perut buncit dan pengumpulan lemak di bahagian payu udara.
4. Cakna ubat-ubatan yang diambil
Pantau sebarang ubat-ubatan yang diambil tiga bulan sebelum bernikah. Ini kerana terdapat beberapa jenis ubat mempunyai kesan seperti kilang telur kecut dan tidak dapat menghasilkan sperma yang baharu manakala wanita pula akan mempunyai masalah susah untuk mengeluarkan telur.
5. Kurangkan makanan berasa tepung putih atau gluten
Kurangkan makanan bersumber tepung putih atau gluten sebagai contoh cekodok, kuih dan sebagainya.
Sumber tepung putih yang bergluten ini akan menyebabkan usus menipis dan sistem penghadaman akan menjadi tidak cantik, alami malnutrisi iaitu kekurangan makanan seimbang, hormon terganggu dan tidak subur.

Semoga bermanfaat!
Baca juga: Profesor Ini Beri Pilihan Makanan Untuk Kurangkan Risiko Hidap Kanser Ovari

Video Penuh:

 @dr.raihana.ismail
Replying to @Shahir18 5 jenis makanan dan minuman dilarang ambil sebelum nikah . Ada yang nak tau makanan subur ? Kalau cukup 100org nak tau, nanti saya post. Share pasangan anda. #inspirasiraya #tiktokguru #subur #efferty #drraihanaismailofficial
 ♬ original sound – Dr Raihana Ismail | Efferty – Dr Raihana Ismail | Efferty


5 Jenis Makanan Yang Tidak Boleh Dimasak Menggunakan Air Fryer

Air fryer kini boleh dikatakan sudah menjadi perkakas wajib ada di dapur. Bukan sahaja praktikal, ia juga membuat makanan menjadi lebih sihat kerana tidak menggunakan minyak.
Meskipun pelbagai jenis makanan boleh dimasak, tetapi ada juga makanan yang tidak boleh dimasak menggunakan air fryer yang perlu anda tahu.
Berikut adalah lima jenis makanan yang tidak boleh dimasak dalam air fryer.
Baca juga: ‘Deep Clean’ Air Fryer, Wanita Ini Kongsi Kaedah Betul Cuci Agar Tak Mudah Rosak
Makanan Yang Perlu Elak Dimasak Guna Air Fryer
1. Bahan adunan, perasa kering

Adunan basah seperti adunan tempura biasanya perlu menggunakan minyak panas untuk mendapatkan kerangupan dengan cepat.
Memandangkan air fryer berfungsi mengedarkan udara panas, ia tidak mempunyai keupayaan untuk memasak makanan rangup seperti yang sepatutnya dimasak menggunakan cara tradisional.
Penggunakan juga akan menghadapi masalah sebahagian daripada adunan itu akan menitis semasa proses memasak.
2. Masak nasi

Sama seperti adunan basah yang memerlukan minyak yang banyak untuk memasaknya dengan sempurna. Begitu juga beras mentah, ia pula memerlukan air untuk memasak dan air fryer tidak direka untuk jenis makanan ini.
Sebaiknya anda memasak nasi menggunakan cara biasa di dalam periuk nasi elektik atau di atas dapur gas kerana ia lebih mudah.
3. Sayur

Sayuran-sayuran hijau seperti bayam, kangkung, sayur sawi dan brokoli sememangya sangat sihat.
Namun begitu, sayur-sayuran hijau segar tidak boleh dimasak dalam air fryer kerana sayur-sayuran ini akan menjadi lembut dan hancur sehingga mampu menyebabkan kandungan nutrinya hilang.
4. Burger

Jangan sesekali memasak burger dan dagingnya dalam air fryer kerana ia akan masak dengan cepat. Keju pun akan cair, bentuk akan menjadi tidak menentu. Pasti tak berselera bila nak makan.
Penyelesaiannya, anda boleh memasak burger di atas kuali tidak melekat. Sebenarnya cara ini lebih mudah dan cepat.
5. Bertih jagung

Bertih jagung juga akan mengembang dan isinya akan meletup ketika panas. Jika dimasak menggunakan air fryer, bertih jagung akan melekat dan tersangkut pada bahagian dalam air fryer. Sebab itu bertih jagung tidak sesuai dimasak dalam air fryer.
Kredit: Says


5 Kedai Ni Korang Wajib Try Dekat Sekitar Lembah Klang. Semua Sedap-Sedap Tau!

 PENULIS
myResipi

 KATEGORI
Artikel

 POSTED ON
2019-07-17 10:41:49

Shah Alam bukan saja terkenal dengan Jakel dan kedai baju online je tau. Tapi, famous juga dengan kedai-kedai makan hipster! Banyak sangat kedai yang ada sampai korang tak tahu nak makan yang mana.
Tak payah pening nak try yang mana dulu. Apa kata korang decide berdasarkan list dekat bawah ni. Semua kedai ni kami dah rasa tau! Jadi jangan risau sebab memang recommended.
1- Rumah Ketupat

Terletak di Seksyen 13, Shah Alam, Rumah Ketupat ni antara yang wajib korang cuba. Macam hari-hari, hari rayalah. Menu utama dekat sini ialah ketupat! Ha, rare kan? Yang paling best bukan ada ketupat je. Mereka juga ada burasak, lemang periuk kera, lemang biasa dan macam-macam lagi! Ada juga asam pedas yang korang boleh cuba! Antaranya asam pedas ikan parang, ikan jenahak, asam pedas tetel pun juga!

LOKASI: No G9, Jalan Polo 13/51, Off, Persiaran Sukan, Seksyen 13, 40100 Shah Alam, Selangor
Waktu Operasi : 11.00am – 7.00pm
Waze : Rumah Ketupat

2- Dominik Cafe

Korang tercari-cari cafe untuk buat event? Boleh cuba Dominik Cafe ni! Bukan saja cafe tapi boleh disewa sebagai event space juga. Yang paling best, dekat sini ada banyak buku-buku lejen press, buku Fixi dan juga buku-buku lain yang korang boleh baca sambil layan coffee. Lagu-lagu dekat sini pun best tau. Rasa tenang je.

Lokasi: No 18 Blok 3A Jalan Pegaga U12/F Desa Alam, Seksyen U12, 40170 Shah Alam, Selangor
Waktu beroperasi: 12.30pm-11pm
Waze: Dominik Cafe

3- Hot Bawal Top

Korang mesti suka makan makanan yang fresh dan panas-panas kan? Korang boleh singgah di kedai Bawal Top yang terletak di Foodcourt Anjung 7, Shah Alam. Ada ayam goreng, keli goreng, sotong bakar dan yang paling best ikan bawal goreng panas-panas dari kuali tau. Memang tak menghampakan. Makan pulak dengan ulam-ulaman dan sambal belacan. Fuhhh! Memang terbaik!

Lokasi: Foodcourt Anjung 7, Shah Alam
Waktu operasi: 10am-6pm
Waze:  Foodcourt Anjung 7, Shah Alam

4- Shugatori Cafe

Kalau taknak makanan berat boleh pergi ke Shugatori untuk nikmati pencuci mulut! Kalau yang suka ambil gambar food tu ha memang seronoklah korang datang sini. Ada dessert mermaid weh cantik betul!

Lokasi: Damansara Utama
Waze : Shugatori Dessert Cafe
Waktu Operasi : Isnin: Closed
Selasa – Jumaat: 2pm-11.30pm
Sabtu: 12pm-12am
Ahad: 12pm-11.30pm

5- Sweet Escape Ice Cream

Sweet Escape Ice Cream ni menyediakan ice cream kurang manis! Sesuai untuk orang yang tak suka manis sangat dan tak boleh makan makanan manis. Yang paling best, cone dia vegan tau! Rasanya masih sama dan sedap! Ice cream durian dan cempedak dia buat admin termimpi-mimpi. Memang umphh! Korang juga wajib cuba waffle dia. Crispy tapi lembut.

Lokasi: 16G, Jalan Datuk Sulaiman, Taman Tun Dr Ismail, 60000 Kuala Lumpur, Wilayah Persekutuan Kuala Lumpur
Waze: Sweet Escape TTDI
Waktu beroperasi: 1pm-11pm


5 Jenis Lauk Kukus Mudah & Jimat Minyak yang Korang Boleh Cuba

Disebabkan harga minyak masak semakin naik, kemungkinan gaya hidup kita juga akan berubah jika semakin sikit menggunakan minyak.
Ini min hendak kongsikan sedikit idea bagi anda yang ingin kurangkan penggunaan minyak masak. Jimat masa, duit dan kacang jer.
Ini kerana, memasak lauk jenis kukus dan stim adalah yang paling senang sekali untuk dibuat lagi-lagi bagi orang yang bekerjaya dan sudah berkeluarga.
Mesti berselera je nanti nak makan plus, dapatlah kurangkan kalori makanan pada masa yang sama.
Meh kita scroll sikit 5 jenis lauk kukus yang anda boleh cuba.

1. Ikan Asam Rebus

Bahan A:
Ikan selar kuning ( 6-8 ekor)
Tomato / kacang bendi / batang keladi
Serai – 1 batang (di ketuk)
Asam keping (3-4 keping)
Sedikit serbuk ikan bilis
Garam secukup rasa
Bahan B : Dikisar / Tumbuk
Lada kering (8-10 batang)
Bawang merah besar – 1 labu
Bawang putih – 2 ulas
Belacan – setengah inci
Kunyit – setengah inci
Caranya:
1. Didihkan air di dalam periuk
2. Tuangkan bahan B yang telah di kisar.
3. Masukkan ikan, serai, asam keping dan garam secukup rasa.
4. Apabila ikan sudah masak, masukkan sayur (tomato/kacang bendi/batang keladi)
sehingga layu. Matikan api dan sedia untuk di hidang.

2. Sotong Sumbat Masam Manis

Bahan A:
500gm sotong sederhana besar | bersihkan dan tos
2 sudu makan sos cili Thai
1 sudu makan sos cili
1 sudu makan sos plum
1/2 sudu makan minyak masak
1 biji bawang besar | cincang
2 ulas bawang putih | cincang
2cm halia muda | hiris halus
2 biji cili merah | cincang halus
Garam secukup rasa
Bahan B: Untuk Disumbat Dalam Sotong
1 biji tauhu putih | kisar kasar
1/2 cawan isi telah direbus | kisar kasar
1 biji telur
Sedikit hirisan daun bawang
Sedikit hirisan daun ketumbar
1 sudu teh garam
1 sudu teh serbuk lada sulah
Caranya:
1. Campurkan semua bahan sumbat dalam mangkuk dan gaul rata.
2. Panaskan pengukus.
3. Sumbat sotong dengan bahan sumbat hingga paras 3/4 sotong .
4. Kemudian masukkan kepala dan kemaskan dengan lidi.
5. Susun dalam pinggan,kemudian kukus lebih kurang 10-2 minit.
6. Sementara itu sediakan sos.
7. Panaskan sedikit minyak, kemudian tumis bawang merah, putih, halia dan cili hingga wangi.
8. Bahan semua bahan sos dan tambahkan sedikit air.
9. Kacau rata dan perasakan dengan sedikit garam.
10. Setelah siap, tuangkan sos dalam pinggan sotong yang telah dikukus tadi.
11. Sotong sedia dihidangkan.

3. Siakap Kukus Limau

Bahan:
1 ekor siakap
3 sudu besar jus lemon
1 batang serai dititik
Daun bawang
2 sudu besar sos ikan
1 sudu besar tepung jagung
1/2 biji tomato, hiris nipis
1 biji cili merah, hiris nipis
Bahan hiris halus:
2 inci halia
3 ulas bawang putih
1 biji bawang merah
Cara memasaknya:
1. Bersihkan ikan dan kelar di kedua belah bahagian.
2. Di dalam loyang, sapukan ikan dengan sedikit garam dan taburkan dengan halia, bawang kecil dan bawang putih.
3. Perahkan jus lemon, anggaran 3 sudu besar di atas ikan.
4. Masukkan serai, kemudian tuang sedikit air ke dalam loyang bersama bancuhan tepung jagung dan sedikit gula.
5. Tuang sos ikan dan kukus selama 15 minit.
6. Buka tudung pengukus dan taburkan tomato, cili merah, daun bawang dan sedikit hirisan lemon.
7. Kukus kembali selama 5 minit.
8. Angkat dan hidangkan.

Baca Juga: Resipi Ikan Siakap Stim Limau Yang Lembut & Wangi, Nak Lagi Sedap Kena Lebihkan ‘1 Bahan’ Ini

4. Ayam Kukus Taucu

Bahan A:
2 paha ayam | bersih, kelar dan toskan
3 sudu makan tauchu | kisar
4 ulas bawang merah | cincang halus
3 ulas bawang putih | cincang halus
Sedikit daun bawang | hiris memanjang
2 biji cili merah | cincang halus
Sedikit hirisan lobak merah
Sedikit hirisan daun ketumbar
1 sudu teh jus limau nipis
1 sudu teh minyak bijan
Sedikit garam | jika perlu
Gula secukup rasa
1/2 sudu makan minyak masak
Bahan B: Untuk Dikisar
3cm halia muda
2 ulas bawang putih
Cara masak:
1. Panaskan pengukus.
2. Gaulkan ayam yang telah dicuci bersih dengan bahan kisar.
3. Kukus lebih kurang 15-20 minit.
4. Sementara itu sediakan sos.
5. Panaskan sedikit minyak masak, tumis bawang merah dan bawang putih hingga wangi.
5. Seterusnya masukkan cili merah cincang dan tauchu. Kacau rata dan tambahkan sedikit air.
6. Perasakan dengan sedikit gula,jus limau nipis dan minyak bijan. Jika kurang masin boleh tambah sedikit garam halus.
7. Setelah cukup rasa, tuangkan sos di atas ayam kukus tadi.
8. Sebelum hidang, taburkan di atasnya dengan hirisan daun bawang, lobak merah dan daun ketumbar.

5. Bawal Stim Halia

Bahan A:
1 ekor ikan bawal hitam | siang, bersih dan tos
1 sudu makan sos tiram
1 sudu makan sos ikan
1 sudu teh minyak bijan
1 sudu the lada sulah
4cm halia muda | hiris memanjang
1/2 biji bawang merah | hiris
2 ulas bawang putih | hiris
5 biji cili padi | titik
1 batang serai | titik
1 biji limau nipis | ambil jus sahaja
Garam dan gula secukup rasa
1/2 sudu makan minyak
Bahan Hiasan:
Sedikit hirisan daun bawang
Sedikit hirisan daun ketumbar
Sedikit hirisan cili merah
Sedikit hirisan limau nipis
Bahan Kisar:
2cm halia muda
1 ulas bawang putih
Cara-caranya:
1. Panaskan pengukus.
2. Gaulkan ikan yang telah dibersihkan dengan bahan kisar dan sedikit minyak bijan.
3. Kukus lebih kurang 10-15 minit.
4. Sementara itu sediakan sos,panaskan sedikit minyak.
5. Tumiskan bawang merah, bawnag putih, halia dan serai hingga wangi.
6. Masukkan sedikit air, sos ikan, sos tiram dan minyak bijan.
7. Masukkan cili ttitik dan perasakan dengan garam (jika perlu), gula, jus lemon, serbuk lada sulah.
8. Setelah cukup rasa tutup api. Tuangkan sos di atas ikan yang telah dikukus tadi.
9. Taburkan di atasnya dengan hirisan daun bawang, daun ketumbar, hirisan cili dan limau nipis.
10. Ikan kukus sedia dihidangkan.


5 Lokasi Lemang Paling ‘Top’ Yang Wajib Anda Singgah Di KL & Selangor

Setiap tahun, seminggu sebelum raya, rakyat Malaysia pasti akan mula mencari lemang. Tapi, pasti anda pening kan dekat mana nak cari gerai yang jual lemang yang sedap dengan kualiti yang bagus? Haa anda tidak perlu risau lagi. Berikut ialah senarai sehenti penjual lemang yang sedap di sekitar KL dan Selangor.
Lemang Terbaik Yang Wajib Anda Beli Di di KL dan Selangor:
1. Lemang Daun Lerek Greenwood

Terletak di Jalan Batu Caves, Lemang Daun Lerek Greenwood merupakan pilihan utama bagi penduduk di kawasan ini kerana nasi dan bau lemangnya yang lembut dan wangi. Gerai ini selalunya akan dibuka setiap tahun, harga untuk lemangnya pula adalah diantara RM16 dan RM20. Selain lemang, gerai ini juga ada menjual Lemang pulut hitam dan dua jenis rendang yang sangat sedap iaitu rendang basah dan rendang kering.
Alamat: Jalan Batu Caves, Kampung Tengah Lembah Gombak, 68100 Batu Caves, Selangor
Waktu operasi: Dibuka setiap hari. 8 PAGI – 10 MALAM
Hubungi: 012-615-8852
2. Lemang Bonda Subang

Keistimewaan Lemang Bonda Subang ini adalah anda hanya boleh dapatkan lemang mereka semasa Ramadan dan Hari Raya je tau. Haa, jadi bila gerai ni bukak je memang ramai orang beli la sebab rasa lemang mereka memang dijamin sedap. Lemang mereka juga dijual diantara RM12 dan RM15 je.  Untuk menu lain pun ada tau, mereka ada menjual lemang jagung dan pulut hitam iaitu menu popular mereka.
Alamat: Lot 3674, Jalan Bukit Badak, Kampung Melayu Subang, 40150 Shah Alam, Selangor
Waktu operasi: Dibuka setiap hari. 10 PAGI – 11 MALAM
Hubungi: 017-237-6156
3. Pak Ali Lemang Asli

Pak Ali Lemang Asli adalah salah satu tempat kegemaran orang ramai untuk beli lemang. Gerai ini terletak di lebuh raya MRR2. Apa yang istimewanya lemang mereka ni adalah kerana nasinya yang lembut. Selain tu, rendang daging mereka yang lembut dan sedap ni memang dijamin sedap lah. Haa, kalau anda nak ke gerai ni, pastikan anda datang awal tau kalau tak anda kena beratur panjang pulak!
Alamat: Jalan MRR2, Batus, 68000 Ulu Klang, Selangor
Waktu operasi: 9 pagi – 10 malam
Hubungi: 012-254-0969
4. No.1 Lan Lomang Al Azim

Tiada sesiapa pun akan berani menolak lemang dengan serunding Lan Lomang Al Azim ni tau sebab rasa dia memang power! Dengan harga dari RM14 hingga RM20, anda boleh mendapatkan lemang yang pelbagai saiz tau. Lauk-pauk lain seperti serunding daging, serunding ayam dan rendang ayam pun ada dijual di sini. Anda memang wajib datang ke gerai ini!
Alamat: Jalan Dato Senu 3, Taman Dato Senu, 51000 Kuala Lumpur, Malaysia
Waktu operasi: Selasa hingga Ahad, 8 pagi – 8 malam.
Hubungi: 016-318-7014
5. Lemang 12

Bagi mereka yang tinggal di Petaling Jaya, adan wajib pergi ke Lemang 12. Menu kat sini terdiri daripada lemang istimewa mereka iaitu lemang pulut hitam dan lemang jagung. Ramai orang suka dengan lemang mereka ni sebab nasinya yang wangi dan anda juga boleh beli lemang mengukit size kerana mereka ada menyediakan empat jenis saiz iaitu kecil, sederhana, besar dan lebih besar.
Alamat: PJCC ,Jalan PJS 2, Petaling Jaya,Selangor, Jalan PJS 2, 46000 Petaling Jaya, Selangor
Waktu operasi: Dibuka setiap hari. 10 PAGI – 8 MALAM
Hubungi: 012-334-4007 (Ira) / 013-246-8007 (HJ Jan)
Raya dah nak dekat ni kan? Ini lah masanya untuk and serbu gerai lemang di atas! Selamat mencuba semua.
Sumber: lifestyleasia


Buat Lelaki Jadi Lebih Penyayang Dengan 5 Makanan Ini, Mesti Korang Tak Percaya

Lelaki buncit itu penyayang dan setia. Dan ini lima makanan tempatan yang boleh buat anda buncit. Heh.
Menerusi laporan The Food Explorer, Malaysia berada di tempat ketiga sebagai negara yang mempunyai masakan paling sedap di dunia.
Malaysia berada di belakang dua negara Asia Tenggara iaitu Singapura dan Thailand.
Baca Juga: Pertama Kali Makan Sushi, Ramai Yang Boleh ‘Relate’ Lihat Reaksi Lelaki Ini
Banyak masakan Malaysia memenangi pertandingan masakan antarabangsa, seperti Catherine Chin Wan Ping yang muncul juara Master Chef UK musim ke-10 dengan hidangan Nasi Lemak.
Jika rakyat Malaysia pergi keluar negara sekalipun, mereka pasti akan mencari restoran yang menyajikan masakan Malaysia.
Jadi, MyResipi nak kongsi sedikit antara 5 makanan tersebut yang boleh dimasak untuk suami. Mungkin selepas anda baca artikel ini, anda akan tahu kenapa ramai rakyat Malaysia mengalami masalah obesiti atau perut buncit.

5. Sate

4. Mi Goreng

3. Nasi Lemak

2. Laksa

1. Char Kuey Taw

Tapikan, obesiti dan berperut buncit merupakan satu kesalahan undang-undang di Negara Jepun, tetapi tidak di Malaysia.
Jangan masak makanan-makanan ini sampai suami jadi obesiti pula tau. Kawal sikit rasa nak masak banyak tu. Hiks!
Anda perlulah beringat-ingat ketika menjamah makanan. Janganlah makan sehingga menjejaskan kesihatan sehingga menyebabkan obesiti dan perut buncit.
Baca juga: 7 Makanan Ini Mampu ‘Boost’kan Syahwat Lelaki Dan Wanita, Baru Rumahtangga Makin Berseri


5 Makanan yang Korang Perlu Elak Sebelum Tidur

 PENULIS
myResipi

 KATEGORI
Artikel

 POSTED ON
2020-07-20 03:30:27

Bila malam-malam ni biasanya mesti kita akan rasa lapar dan makan je apa yang ada kat dapur tu. Tanpa menghiraukan kesannya, kadang-kadang makanan tu memudaratkan kesihatan kita.
Jadi, lepas ni kita kena lebih berhati-hati memilih makanan supaya badan lebih sihat dan terhindar dari penyakit.
Jom tengok makanan-makanan yang tak elok untuk dimakan pada waktu malam

1. COKLAT

Coklat ni makanan paling berkesan untuk kita hilangkan stress, tapi hakikatnya coklat bukanlah makanan terbaik untuk dimakan sebelum tidur. Kandungan gula dalam coklat akan cepat naik dan gula dalam darah turun yang menyebabkan rasa lapar.
2. MAKANAN PEDAS

Pengambilan cili padi atau makanan pedas sebelum tidur mungkin boleh menyebabkan pedih ulu hati. Lebih memudaratkan  kalau terus tidur selepas makan makanan pedas sebab ia akan menyebabkan gastrik.
3. BURGER

Makanan ini akan menambahkan kalori dan lemak terutama di bahagian perut anda. Sebabtu bila bangun pagi, buncit akan nampak lagi ketara dan badan pun akan rasa lebih lesu.
4. KENTANG GORENG

Makanan yang paling tak sihat diambil sebelum tidur sebab minyak dan lemaknya akan berkumpul dalam perut korang. Kalau dibiarkan berterusan, kentang goreng ni akan menjadi punca obesiti dan kolesterol yang tinggi!
5. KEK DAN AISKRIM

Kita pun dah sedia maklum yang kandungan gula dalam makanan ni sangat tinggi. Tak elok untuk dimakan waktu malam sebab kandungan gula darah meningkat dan menambah tenaga. Inilah punca korang jadi sukar untuk tidur